Radio România Internaţional/ Pregled glavnih zbivanja nedelje / Pregded glavnih društveno-političkih dogadjaja nedelje (26.03.2018/01.04.2018)\nPregded glavnih društveno-političkih dogadjaja nedelje (26.03.2018/01.04.2018)\nVlada u Bukuresštu organizovala je u utorak, 27. marta, svečanu sednicu povodom stogodišnjice ujedinjenja Basarabije sa Rumunijom\nVlada u Bukuresštu organizovala je u utorak, 27. marta, svečanu sednicu povodom stogodišnjice ujedinjenja Basarabije sa Rumunijom. Usvojena je Deklaracija u kojoj se navodi da Parlament smatra legitimnom želju stanovnika Moldavije, pristalica ujedinjenja sa Rumunijom, kao logični nastavak procesa razvoja i afirmacije rumunske nacije. Basarabija, pokrajina sa većinskim rumunskim življem bila je 106 godina pod carskom okupacijom i ujedinila se sa Rumunijom, matičnom zemljom 1918. godine. Sovjetski Savez je ponovo aneksirao Basarabiju 1940. godine posle ultimatuma i na delu teritorije formirana sadašnja Republika Moldavija. Rumunski identitet, koji je u vreme boljševizma jednostavno pregažen i negiran, izopačen je izmišljanjem moldavskog jezika i identiteta. Istovremeno prilikom svih izbora u Moldaviji vodi se žestoka borba izmedju pristalica evropske integracije i povratka Moldavije u rusku orbitu. Podsećamo da je 1992, godine Moskva vojno podržala proruske separatiste iz Pridnjestrovlja, gde se i dan-danas nalaze ruske snage. Za mnoge analitičare ujedinjenje sa Rumunijom je daleka mogućnost. Do eventuanog ujedinjenja, političari u Bukureštu smatraju da je veoma važno produbljavanje specijalnih odnosa sa Republikom Moldavijom, najsiromašnijom državom Evrope, kao i podrška njenom evropskom i evroatlanskom putu. U sredu Transgaz Rumunija preuzeo je srodnu moldavsku kompaniju Vestmoldtransgaz. Ovom prilikom premijerka Rumunije Viorika Dančila je izjavila: ,,Sada možemo da kažemo da je Transgaz postao regionalni akter i istovremeno radujemo se i energetskoj internekciji Rumunije i Republika Moldavije’’\nUgovor olakšava izgradnju gasovoda Ungeni–Kišinjev, produžetak gasovoda koji povezuje rumunski grad Jaši sa Moldavskim Ungenijem.\nOpozicione stranke Nacionalna liberalna partije ( PNL) i Unija spasite Rumuniju (USR) traže drugi put zaredom ocenu ustavnosti izmena Zakona o pravosudju, statusu pravobranilaca, pravnoj organizaciji i funkcionisanju Visokog saveta sudstva. Opozicija osudjuje brzopleto usvajanje i površnost izmena i tvrdi da i posle novih izmena, zakoni otvaraju prostor za zloupotrebe i pod znak pitanja stavljaju nezavisnost sudstva. Liberalni poslanik Gabrijel Andronake navodi jedan primer: ,,U Senatu je u Zakonu o izmenama i dopunoma Zakona 303 usvojen amandman koji je parlamentarna većina okvalifikovala ,,tehničko-pravnom korelacijom’’ iako je amandman promenio definiciju pravne greške. Mi smatramo da je ovo neprihvatljivo u parlamentarnoj proceduri. Imamo mnoge primedbe na sadržaj izmena jer su ove toksične za rumunski pravosudni sistem.’’\nSocijal-demokratska partije (PSD), glavna stranka vladajuće koalicije tvrdi da su izmene napravljene poštujući demokratske principe i da su Zakoni o sudstvu potrebniji sada nego ikada ranije. Lider socijal-demokrata Liviju Dragnea je istakao: ,,Ustavni sud je posle traženja ocene ustavnosti izjavio da osim nekoliko članova svi zakoni su u skadu sa Ustavom.Videćemo sada zbog čega su ponovo tražili ocenu ustavnosti. Na kraju će se i ovaj očajnicki pokušaj završiti.’’\nUstavni sud je saopštio da će anlaizirati ustavnost izmena Zakona o pravosudju 19. aprila.\nRusija je odabrala status žrtve i odgovara Zapadu na bazi principa reciprociteta, odbacujući svaku umešanost u trovanje bivšeg dvostrukog ruskog špijuna Sergeja Skripala i njegove ćerke 4. marta u Velikoj Britaniji. Prema navodima britanske policije, na rukohvatu brave stana bivšeg špijuna pronadjena je velika količina neurotoksične supstance. Proterivanjem 150 ruskih diplomata iz Severne Amerike, Evrope i Australije, u znak solidarnosti sa Velikom Britanijom, Rusiji je upučen nedvosmislen signal da ne može kršiti medjunarodne sporazume o upotrebi hemijskog oružija. Administracija Donalda Trampa zatvorila je ruski konzulat u Sijetlu sa obrazloženjem da se nalazi preblizu američe podmorničke baze.\nU Bukureštu Ministarstvo inostranih poslova javilo je u ponedeljak da će ruskog diplomatu proglasiti nepoželjnom osobom i proterati iz Rumunije. Ministar inostranih poslova Teodor Meleškanu je objasnio da je potreban signal solidarnosti naročito u kontekstu Bregzita, kako bi se dokazalo da se Evropska unija i dalje zalaže za tesne odnose sa Londonom u oblastima odbrane i bezbednosti i nakon izlaska ove zemlje iz Unije. Ambasada Rusije u Bukureštu u saopštenju navodi da je odluka Rumunije verovatno ,,manifestcija kolektivnog političkog ludila’’. U drugom delu tekuće nedelje situacija je poprimila nove razmere. Moskva je obećala slične represalije zemljama koje su se odlučile na ovaj korak.


Za tri dana na području PU Zvornik 199 kazni za brzu vožnju – Zvornicki.ba\nObjavio: Autor : I.M.\t Objavljeno Apr 25, 2018\nPolicijska uprava Zvornik je od 19. do 22 aprila sprovela je regionalnu akciju pojačane kontrole učesnika u saobraćaju, sa akcentom na kontrolu nedozvoljene brzine kretanja motornih vozila.\nU ovoj akciji, na području Policijske uprave Zvornik kontrolisano je 229 učesnika u saobraćaju, od čega je 211 učesnika sankcionisano zbog počinjenih prekršaja, dok je 199 vozača sankcionisano zbog prekoračenja, dok je 12 prekršaja zabilježeno po drugim osnovama iz oblasti bezbjednosti saobraćaja.\nU toku protekla tri mjeseca, na području PU Zvornik evidentirano je 130 saobraćajnih nezgoda. Od tog broja, u 68 saobraćajnih nezgoda uzrok je bila neprilagođena brzina, što je 52,31 odsto od ukupnog broja svih saobraćajnih nezgoda.\nPolicijska uprava Zvornik apeluje na sve učesnike u saobraćaju da se pridržavaju odredbi Zakona o osnovama bezbjednosti saobraćaja na putevima u BiH, kako bi svoju bezbjednost i bezbjednost drugih građana podigli na što veći nivo, navodi se iz MUP RS.\nAkcijabrza voznjabrzinakontrola saobracajaPodrinjePolicijska uprava Zvornikprekoracenjeregija


'Sjeverni tok 2' pred novom preprekom - Biznis Info\nYou are at:Home»Energija»‘Sjeverni tok 2’ pred novom preprekom\nBy BiznisInfo on\t 11/11/2019 Energija\nTek što je Danska dozvolila gradnju “Sjevernog toka 2” kroz svoj dio baltičkog podmorja, ovaj gasovod se suočio s novom preprekom. Njemački parlament nije donio zakon kojim se ograničava gasna direktiva Evropske unije, piše agencija RIA.\nTreći energetski paket EU i gasna direktiva unutar njega, kažu da bi operator bilo kog međunarodnog gasovoda u Evropi trebalo, osim za glavnog dobavljača, da rezerviše pola kapaciteta za druge dobavljače.\nIzvorno, ta direktiva se odnosila na kopnene cjevovode, ali je u maju ove godine proširena na podmorske, pa se odnosi i na “Sjeverni tok 2”.\nU ovom slučaju to znači da bi polovina njegovih kapaciteta trebalo da bude otvorena za druge dobavljače, osim ruskog Gasproma, prenosi Hina.\n“Zvaničnici EU zagovaraju diverzifikaciju i energetsku sigurnost. To je razumljivo, ali činjenica je da “Sjeverni tok 2” direktno povezuje Lenjingradski region u Rusiji s njemačkim Grajfsvaldom i nikakvi dopunski priključci nisu u planu, kao i to da nijedna baltička zemlja ne može da računa na proizvodnju gasa koja bi bila dovoljna za ozbiljniji izvoz u Zapadnu Evropu”, navode komentatori agencije RIA.\nUpozoravaju da bi rezervacija polovine kapaciteta za alternativne dobavljače za investitore u “Sjeverni tok 2” značila uzaludno potrošenih pet milijardi eura, a za evropske potrošače nestašicu gasa.\nNijemci su toga itekako svjesni, piše u članku, pa su poslanici Bundestaga predložili zakon o izuzimanju stranih gasovoda iz zahtjeva Trećeg energetskog paketa ako su finansirani prije 23. maja 2019., a njihova prva tačka povezivanja sa zajedničkom evropskom mrežom je u Njemačkoj pa nema prijetnje od konkurencije i sigurnosti u EU.\n“‘Sjeverni tok 2’ potpuno ispunjava te uslove: evropski investitori – OMV, Vinteršel, Šel, Uniper i Anži – izdvojili su novac za projekat puno prije maja ove godine”, piše RIA, ali dodaje da nije bilo dovoljno glasova u Bundestagu, a druga rasprava je odgođena na neodređeno vrijeme.\nRuska agencija tvrdi da je Berlin odgodio zakonski projekat ne želeći sukob s Evropskom komisijom, koja, kako se navodi, drži stranu Ukrajini i Poljskoj. Naime, uoči glasanja u njemačkom parlamentu Kijev je upozorio da će se u slučaju prihvatanja izuzetka od Trećeg energetskog paketa žaliti sudu EU.


Vesti online / Vesti / Svet / Ankara "zarobila" izbeglice: Ni makac odavde\nAnkara "zarobila" izbeglice: Ni makac odavde\nSirijske izbeglice, njih 52, ne mogu da napuste Tursku i otputuju u Nemačku, pošto im Ankara to ne dozvoljava, prenose mediji. Kako je navedeno, EU je migrantima odobrila vize, ali Turska ne popušta.\nTurci ne žele da puste obrazovane migrante (Foto: Arhiva)\nKako tvrde izvori iz evropskog bloka za nemačku agenciju DPA, turska administracija odgovorna za izbeglice "DGMM" je na sastanku u Ankari priznala da ne žele da izbeglice sa visokim obrazovanjem napuštaju Tursku i odlaze u Evropu.\nNemačko Ministarstvo unutrašnjih poslova navodi da je skoro 300 drugih sirijskih izbjeglica između aprila i ovog meseca dobilo dozvolu od turskih vlasti, ali da ovih 52 još ne mogu da odu.\n- Do sada nije objavljeno objašnjenje zašto im ne dopuštaju da odu - ističe se u saopštenju.\n* Turci "zalepili" šamar Evropi: Prvo vize, pa blokiramo migrante!\n* Turski graničari pucali na izbeglice, ubijeno i četvoro dece\n* Turska podigla 170 kilometara zida prema Siriji\nSVET "A da mi platimo Evropi da odvede izbeglice?"\nSVET Turska podseća EU: Ne zaboravi šta si nam obećala!


Nadzor svih javnih preduzeća u Srbiji od 2023. godine putem softvera\nCeo program razvijen je u okviru Projekta "Reforma lokalnih javnih finansija II" (RELOF 2) koji podržava Vlada Švajcarske\nNadzor svih javnih preduzeća u Republici Srbiji će se od 1. januara 2023. godine sprovoditi putem softvera razvijenog na inicijativu Ministarstva privrede u okviru Projekta "Reforma lokalnih javnih finansija II" (RELOF 2) koji podržava Vlada Švajcarske. Ugovor o donaciji Informacione platforme potpisali su Anđelka Atanasković, ministarka privrede i Urs Šmid, ambasador Švajcarske Konfederacije u Srbiji, saopštilo je Ministarstvo privrede.\n- Informaciona platforma omogućava nov način nadzora i izveštavanja, najpre lokalnih javnih preduzeća prema svojim osnivačima, a potom i lokalnih samouprava prema Ministarstvu - rekla je ministarka.\n- Informacionom platformom i prelaskom na elektronski sistem izveštavanja prati se opredeljenje Vlade Republike Srbije u oblasti digitalizacije i informacione transformacije. Cilj Ministarstva privrede je da se kroz modernizaciju i digitalizaciju procesa planiranja i izveštavanja olakša poslovanje i unapredi proces planiranja i donošenja odluka javnih preduzeća, a samim tim pomogne građanima, jer usluge koje pružaju javna preduzeća direktno utiču na kvalitet života i razvoj privrede. Takođe, informaciona platforma je jedan od koraka na putu unapređenja korporativnog upravljanja koji će doprineti boljem praćenju, izveštavanju i odgovornosti za rezultate poslovanja javnih preduzeća - naglasila je Anđelka Atanasković.\nMali: Javna preduzeća danas bolje posluju, čak 55 firmi uplatilo je dobit u budžet\nVlada "priteže" javna preduzeća: Svi planovi i računi "na sunce"\nSoftver podržava precizno planiranje i izveštavanje o izvršenju aktivnosti javnih preduzeća i njihovih budžeta, kontrolu troškova, poboljšanje vidljivosti i dostupnosti informacija o poslovanju.\nAmbasador Švajcarske Konfederacije u Srbiji Urs Šmid istakao je da je projekat RELOF2 samo jedan segment dugogodišnje podrške Švajcarske Srbiji.\n- Unapređenje upravljanja javnim finansijama na lokalnom nivou je prioritet saradnje Srbije i Švajcarske - rekao je ambasador i najavio novi program Švajcarske Srbiji za period od 2022. do 2025. godine.\nVlada Švajcarske je putem Projekta Reforma lokalnih finansija II u Srbiji (RELOF2) za potrebe Ministarstva privrede donirala softver kojim se digitalizuje proces nadzora nad javnim preduzećima. U saradnji sa Ministarstvom, RELOF2 je sproveo i obuke i mentoring podšku za korsnike budućeg softvera u gradskim i opštinskim uprava i lokalnim javnim preduzećima.\nnadzor javnih preduzeća javna preduzeća softver Ministarstvo privrede reforma lokalnih javnih finansija Anđelka Atanasković Vlada Švajcarske


Tržnice i pijace – Primjena visokih standarda u svim objektima Tržnica i pijaca\nTržnice i pijace / Razno / Primjena visokih standarda u svim objektima Tržnica i pijaca\nGradsko preduzeće “Tržnice i pijace” je lider u regionu, kako po pitanju uslova u objektima kojima gazduje, tako i po ispunjavanju zahtjevnih međunarodnih standarda. Svi objekti pijaca su izgrađeni i održavaju se tako da u potpunosti zadovoljavaju sve propise iz oblasti bezbjedne prodaje hrane i HACCP standard.\nCilj je bio da se poboljša kvalitet usluga, te da se poslovanje u potpunosti usaglasi sa Zakonom o bezbjednosti hrane.\nMotivi za sertifikaciju su i želja za poboljšanem ugleda i konkurentne sposobnosti na tržištu.\nProces implementacije, održavanja, poboljšanja i sertifikacije sistema kvalitetom prema MEST EN ISO 9001 usko je povezan i sa utroškom resursa, odnosno troškovima poslovanja. Ovi Serifikati važe tri godine i podrazumijevaju redovne kontrole od strane Instituta za certificiranje sistema, kao i pravljenje polugodišnjih Izvještaja o realizaciji i praćenju kritičnih kontrolnih tačaka.\nUvođenje ovih standarda predstavlja značajan napredak u poslovanju i konkurentnosti na tržištu.


San srpskih studenata | Nova Ekonomija\nRajko Radovanović, Univerzitet Harvard\nU Srbiji ima mnogo prilika da se pomogne. Toliko je stvari koje treba da se poprave, toliko je prostora za napredak, da se doprinese, stvara i pomaže. Takvih je prilika beskonačno mnogo, bilo da je reč o društvenom, privrednom ili bilo kom drugom angažmanu...\nZa besplatne studije na prestižnim univerzitetima u Americi mogu da konkurišu kandidati iz celog sveta. Osnovni uslovi za besplatno školovanje su dobar prosek iz srednje škole, uz brojne vannastavne aktivnosti, kao i to da primanja izdržavaoca ne prelaze iznos od 60.000 dolara na godišnjem nivou. Ukoliko uzmemo u obzir poslednji kriterijum, većina srednjoškolaca iz Srbije mogla bi besplatno da studira. Ako ispunjavaju i ostale kriterijume, preostaje samo ambicija i spremnost da se odvaže na takav korak. U pripremi za to mogu im pomoći nekadašnji i sadašnji studenti američkih univerziteta iz Srbije, a kada studije i upišu, na fakultetu će im se naći pomoć starijih studenata koji su kroz čitav proces već prošli.\nTako je na Univerzitetu Harvard pre nekoliko godina osnovano Društvo Južnih Slovena koje okuplja studente sa čitavog Balkana. Okupljaju se jednom sedmično, obično nedeljom, a cilj je da budu podrška tek pristiglim studentima. I u Beogradu postoji Harvard klub koji, između ostalog, organizuje radionice za prijave za najbolje škole u Americi.\nSvoje iskustvo u oba ova udruženja rado deli i Rajko Radovanović, student na završnom semestru studija ekonomije na Univerzitetu Harvard. Dok čeka januar i početak semestra, ovaj dvadesettrogodišnjak počinje da se bavi poslovnim konsaltingom u internacionalnoj firmi koja posluje i u regionu Zapadnog Balkana. Između pakovanja kofera za put u Budimpeštu, gde će mu privremeno biti kancelarija, nalazi vremena da svoje iskustvo podeli i sa našim čitaocima. „Ono što je u Americi praksa, koja ovde ne postoji, jeste mogućnost da uzmete takozvanu džamp godinu. Ja sam sada uzeo džamp semestar, da bih se odmorio i odradio praksu. Ta praksa je u međuvremenu prerasla u posao i sada putujem u Mađarsku da radim. U januaru ću uzeti neplaćeno odsustvo kako bih završio studije i na jesen ponovo došao u firmu. Još nekoliko mojih kolega sa studija radi za istu firmu u različitim državama SAD. Obradovao sam se tome što imaju predstavništvo u regionu, što mogu da budem deo te priče, a da sam ovde."\nRajko je rođen u Americi, gde je živeo do svoje osme godine, kada se prvi put vratio u Srbiju. „Moji roditelji su otišli na postdiplomske studije tamo, nakon kojih su planirali da se vrate. Međutim, počele su devedesete, pa su taj povratak odložili do takozvanih demokratskih promena. Vratili smo se 2001. godine i nismo očekivali nikada da ćemo se vratiti nazad za Ameriku. Ja sam ovde krenuo u treći razred osnovne škole i bio mali Amerikanac koji ne ume da kaže „ćevapčići". Do petog razreda potpuno sam se integrisao, a onda smo pred kraj osmog razreda ponovo otišli za Ameriku. Tamo sam završio gimnaziju, u kojoj sam bio đak generacije, a onda upisao studije."\nNastavak teksta možete pročitati u 36. broju štampanog izdanja časopisa "Nova Ekonomija"\nOstali tekstovi - Nova ekonomija Broj 36, decembar 2016.\nDošlo dete iz škole jedan dan veoma radosno. Ostvarilo je neverovatan uspeh. Dobilo preko 50 petica, samo taj dan, što je više nego iko ikad u isto...\nStrane kompanije iznele su iz Srbije za prvih devet meseci ove godine 450 miliona evra svoje dobiti. Zar nije uobičajeno, pitaju se oni koji se pom...\nNarodna skupština je 7. oktobra usvojila izmene zakona o finansiranju lokalne samouprave. Radilo se zapravo o izmeni jednog člana zakona (čl. 35) u...\nZakon o privrednim komorama stupa na snagu 1. januara\nPrivrednici se protive obaveznom plaćanju članarine u Komori zato što je sloboda udruživanja utemeljena Ustavom, što podrazumeva i slobodu neudruži...\nVlada Srbije pokušava da i RTB Bor „utopi“ Kinezima\nOd svih državnih preduzeća koja posluju sa gubitkom najveći fiskalni rizik predstavlja RTB, koji se trenutno održava u životu zahvaljujući pomoči d...\nSrbija ne koristi izvore energije koji su joj dostupni\nSrbija ima ukupno 238 geotermalnih izvora i bunara, po čemu spada u sam evropski vrh, tvrde stručnjaci. Ipak, taj potencijal je uglavnom neiskorišć...\nIrena Gajić, arhitekta i ilustratorka\nČeste promene posla u Srbiji nisu retkost. Međutim, promeniti profesiju za mnoge zvuči kao preveliki, ako ne i herojski izazov. Rad Irene Gajić, ar...\nKoliko su srpski privredni sudovi (ne)efikasni\nSvaki spor između dva privredna subjekta može se završiti na sudu i efikasnost, doslednost i pravednost sudija često predstavljaju razliku između t...\nNataša Jokić, novinarka\nNe verujem da bi čovek kao Tramp na čelu SAD mogao da donese bilo kakvo suštinsko poboljšanje. Tramp je najavio da će za državnog javnog tužioca po...\nOčuvajmo integritet akademske zajednice\nNacionalni savet za visoko obrazovanje je usvojio Osnove za kodeks o akademskom integritetu. U njemu su navedeni brojni slučajevi narušavanja akade...\nKevin Sistrom, suosnivač i izvršni direktor kompanije Instagram\nOdbio je ponudu za posao od Marka Zakerberga dok je bio na koledžu. Instagram, čuvenu aplikaciju za deljenje fotografija, pokrenuo je u oktobru 201...\nKako se Irska izvukla iz siromaštva i prebrodila krizu\nPre svega, treba imati u vidu činjenicu da je Irska mala otvorena ekonomija i samim tim je dosta izložena i osetljiva na promene na svetskom tržišt...\nKako nadrilekari leče stres\n"Psihići” su rezervisani za ludake, a biti lud u Srbiji je sramota, što potiče od manjka spoznaje sopstvene situacije. Uostalom i to košta, bar hil...\nBritansko-srpski forum za razvoj preduzetništva\nIdeje ne donose novac. Postoje hiljade ideja sa kojima se ništa nije desilo. Ključna stvar je pretvoriti ideju u biznis. Biznismeni prave novac od ...\nČudniji od dece su njihovi roditelji. Toliko umeju da budu naporni, pasivno agresivni, aktivno agresivni, razmetljivi i hvalisavi, da je pravi rebu...\nJasna i Miroslav Stojanović, vlasnici radnje „All nut“\nI pored ovogodišnje promocije preduzetništva, ne vidimo nikakvu pomoć od države, naprotiv, imamo utisak kao da država spotiče preduzetnike na svako...\nKakve su šanse da razvijemo banjski turizam\nSrbija postaje vodeća turistička destinacija na Balkanu, ocenio je ugledni informativni kanal Euronews nakon nedavno završenog sajma turizma u Lond...\nU Srbiji ima više finansija nego što ima ideja i firmi koje mogu da upotrebe te finansije. Nijedno tlo koje nema mnogo svoje intelektualne svojine,...\nDžef Baron, ekspert za industriju nameštaja angažovan na USAID Projektu održivog lokalnog razvoja\nProšle godine je iz Srbije izvezeno 145.000 kubika drveta za 45,3 miliona evra. Da je ova količina drveta iskorišćena za proizvodnju stolica, imali...


Joanikije: Tražimo ono što su već dobili katolici i muslimani – Ni više ni manje | WebTribune\nуторак, 4 мај, 2021\nJoanikije: Tražimo ono što su već dobili katolici i muslimani – Ni više ni manje\nŠok preokret koji je naljutio Putina – Turska krenula frontalno\nDAČIĆ UPOZORIO: Novo u non pejperu je “autonomija” za Srbe na KiM – Dokument je ispipavanje pulsa\nŠpijuni u vreme pandemije: Doušnici ili savesni građani koji brinu o javnom zdravlju\nBOŠKO OBRADOVIĆ: Pravimo Nacionalni front za rušenje Vučića – OVO JE PLAN\nVEOMA “PAMETAN” ČOVEK? – “Vakcina je bezbednija od vazduha koji dišemo i hrane koju jedemo”\nHome SPEKTAR Joanikije: Tražimo ono što su već dobili katolici i muslimani – Ni više ni manje\nPosted date: мај 04, 2021 In: SPEKTAR\nEpiskop budimljansko nikšićki i administrator Mitropolije crnogorsko-primorske, Joanikije rekao je da za sada raspolaže samo nacrtom temeljnog ugovora koji treba da potpišu Srpska pravoslavna crkva (SPC) i Vlada Crne Gore, te da o tom aktu sad treba da se izjasni Vlada te zemlje.\n„Ona treba da se izjasni, ima pravo da da neke primedbe, da nešto popravi, da nešto prihvati, i tu će se, nadam se, rukovoditi onim načelima koja su fiksirana u Ustavu i zakonima Crne Gore, posebno u Zakonu o slobodi veroispovijesti. Dakle, to je sve još uvek u radnoj verziji”, rekao je Joanikije.\nPatrijarh SPC Porfirije saopštio je da je sadržaj Temeljnog ugovora usaglašen i da je preostalo samo njegovo potpisivanje.\nJoanikije je u intervjuu za Radio Svetigora istakao da za njega i Crkvu nijedan dokument ne postoji u pravnom smislu dok ga ne potpišu obe strane i ne overe pečatom.\nPrema njegovim rečima, u ugovoru ne sme da bude ništa što je u nesaglasnosti sa Ustavom Crne Gore i sa njenim zakonodavostvom.\n– Mi smo sve vrijeme govorili, i to smo posvjedočili u našoj borbi za izmjenu prvobitnog diskriminatornog zakona, da ne tražimo ništa više, ali i ništa manje nego što su dobile ostale istorijske vjere u Crnoj Gori”, naglasio je on.\nPremijer Zdravko Krivokapić je saopštio 29. aprila da je nacrt ugovora predat Vladi.\nMediji su objavili da je tekst ugovora, navodno još 11. aprila, predat premijeru Krivokapiću, nakon što je Sinod Srpske pravoslavne crkve izmenio prvobitnu verziju teksta koju je uradila Vlada Crne Gore.\nCrnogorska opozicija zahteva da javnost bude upoznata sa sadržajem dokumenta pre potpisivanja, sumnjajući da bi njime mogli biti ugroženi nacionalni i državni interesi.\nI partija URA, potpredsednika vlade Dritana Abazovića, zatražila je da taj dokument pre potpisivanja bude predstavljen javnosti.\nNezadovoljna Zakonom o slobodi veroispovesti, koji je Skupština Crne Gore usvojila krajem 2019, SPC je pokrenula višemesečne masovne protestne litije, koje je podržavala većina stranaka sadašnje vlasti.\nNakon formiranja Vlade, nove vlasti su promenile sporni zakon.\nSrpski sveštenik iz Čikaga: U SAD nije reč o rasnom problemu već o pobuni – VIDEO


Ustavni sud zabranio kandidaturu osuđivanih osoba – Izborna lista VV bez Kurtija? – Radio Gora\nUstavni sud zabranio kandidaturu osuđivanih osoba – Izborna lista VV bez Kurtija?\n“Nije bitno da li je osuđen na uslovnu ili efikasnu kaznu zatvora. To je u skladu sa odlukom suda“, kaže Krieziu.\nIstog je mišljenja i direktor Kosovskog pravnog instituta Ehat Miftaraj. Odgovarajući za Kohu, rekao je da je “Ustav ponovo potvrdio ono što je rečeno u prvoj odluci, da svi osuđenici u poslednje tri godine sa konačnom odlukom neće moći da se kandiduju za parlament, uključujući i Kurtija”.\nPrema riječima bivšeg predsjednika Ustavnog suda Envera Hasanija, presudom objavljenom u srijedu, Kurti neće moći da se kandiduje ni za premijera. “Prema Ustavu Kosova, građanska prava ne mogu biti uzeta, ali ovom je presudom to prekršeno i više ne postoji kao ustavna garancija. Od sada nema drugog tumačenja“, rekao je Hasani.\n“Pokušaj stvaranja nepostojećih, neutemeljenih i netačnih okolnosti stavljanjem svih djela u jednu torbu je neprihvatljiv i pogrešan. Uvijek smo vas upozoravali kada je neko pokušao da krši demokratiju i zakon, na kraju je izašlo ono što smo rekli i tako će biti uvek, jer nikada nismo ciljali na nešto što nam ne pripada! Lista koju će voditi Aljbin Kurti dobiće snažnu narodnu podršku“, napisala je Hadžiu između ostalog na Fejsbuku.\nPresudom Ustavnog suda navodi se i da će Vlada koju vodi Avdulah Hoti biti u tehničkom mandatu do izbora nove vlade.


ZAŠTO SOCIJALNI SERVISI (usluge) za osobe sa invaliditetom\nSistem servisa (usluga) podrške osobama sa invaliditetom u Republici Srbiji je i dalje u najvećoj meti institucionalizovan, sa relativno limitiranim spektrom usluga u samoj zajednici i merama podrške na lokalnom nivou. Proces decentralizacije finansiranja i nadležnosti (sa republičkog nivoa na opštinski) je započet. Potrebno je da organizacije osoba sa invaliditetom budno prate implementaciju tog procesa, zajedno sa drugim organizacijama koje se bave osobama sa invaliditetom. Pri tome treba posebnu pažnju obratiti na prava osoba sa invaliditetom. U zemlji postoji značajan broj primera dobre prakse i pionirskih inicijativa u smislu pružanja socijalnih servisa (usluga).\nSa regulisanim i postojećim servisima podrške osobe sa invaliditetom mogu da ostvare svoja prava na polju jednakog socio-ekonomskog razvoja. Sa postojećim spektrom socijalnih servisa (usluga) osobe sa invaliditetom ne mogu da uzmu puno učešće u društvu.\nCentar za orijentaciju društva – COD u partnerstvu sa Republičkim udruženjem Srbije za pomoć osobama sa autizmom, Evropskom asocijacijom pružaoca usluga za osobe sa invaliditetom – EASPD, Centrom za razvoj inkluzivnog društva – CRID, opštinom Novi Beograd i Međunarodnom mrežom pomoći – IAN, implementira od 1. jula 2011. godine projekat „Socijalni servisi (usluge) za osobe sa invaliditetom kao podrška ravnomernom socio-ekonomskom razvoju“. Implementaciju projekta pomogla je Evropska unija u okviru programa „Podrška civilnom društvu“.


Organizacija društvenog aktivizma » Saopštenje povodom proslave 20 godina rada Beogradske otvorene škole\nSaopštenje povodom proslave 20 godina rada Beogradske otvorene škole\nОзнаке: jubilej, neformalno obrazovanje, zapošljavanje\nVelika nezaposlenost mladih je globalni problem, koji u velikoj meri pogađa i Evropu. Prema podacima Nacionalne službe za zapošljavanje Srbije diplomirani ekonomista ili pravnik čekaju po dve i po godine na posao na birou. Očito da ni diploma fakulteta više ne može da garantuje zaposlenje.\nU Beogradskoj otvorenoj školi smatraju da dodatnim obrazovanjem i podizanjem ličnih kapaciteta, svaki pojedinac može da poveća svoju zapošljivost. Zato ova obrazovna organizacija već 20 godina izabranim studentima Beogradskog univerziteta kroz jednogodišnje akademske dodiplomske studije nudi dodatna znanja i veštine. Uz to, BOŠ takođe usmerava mlade ljude i vrši karijerno vođenje i savetovanje. Svojim brojnim obrazovnim i istraživačkim aktivnostima u poljima informacionih tehnologija, religije, zaštite životne sredine, evropskih integracija, visokog obrazovanja i dr, BOŠ doprinosi razvoju ljudskih resursa.\nSa porukom “Tek smo počeli”, ova organizacija je 6. novembra proslavila 20 godina svog rada u Domu omladine. Tom prilikom okupilo se više od 500 zvanica, među kojima su bili saradnici, studenti, polaznici i donatori Beogradske otvorene škole.\nViše o samoj proslavi možete pronaći ovde.


Pregovori sa A2A moraju biti javni\nNalazite se ovdje:Početna»Drugi blok TE Pljevlja»Pregovori sa A2A moraju biti javni\nDrugi blok TE Pljevlja, Energetika, Saopštenja za medije, Saopštenja za medije 05/10/2015\nPregovori između A2A i Vlade o produženju ugovora o menadžmentu traju već skoro godinu dana iza zatvorenih vrata, pri čemu je javnost Crne Gore uskraćena čak i za osnovne informacije o njihovom toku i poziciji koju zastupa Vlada, makar zvanično u ime građana Crne Gore.\nMANS je ranije upozoravao pregovarački tim Vlade Crne Gore sa Vujicom Lazovićem na čelu da kompletan proces mora biti transparentan, naročito zbog činjenice da je Vlada prekršila prethodni ugovor sa A2A i tolerisala neispunjavanje osnovnih uslova za zaključivanje novog ugovora o menadžementu sa tom kompanijom.\nNaime, većina indikatora is prvog ugovora koji su bili preduslov za novi ugovor nisu ispunjeni od strane A2A, pa je zbog toga bilo potrebno kompletan proces pregovora otvoriti za javnost jer je Vlada Crne Gore i na ovom primjeru pokazala da joj se ne može vjerovati kada je u pitanju zastupanje interesa građana Crne Gore.\nPitanje izgradnje drugog bloka Termoelektrane je potpuno neopravdano postavljeno u središte pregovora sa A2A jer odluka o tome da li je Crnoj Gori, pored jedne crne tačke u Pljevljima, potrebna još jedna, ne bi smjela da bude predmet dogovora između Vlade i A2A, već prije svega diskusije na najširem mogućem nivou.\nPrije donošenja odluke bi bilo potrebno detaljno sagledati sve aspekte i rizike jedne takve investicije, kako ekonomske, tako i ekološke i zdravstvene. Umjesto toga od Vlade i njenih predstavnika smo pored suve demagogije dobili i potpuno nerealne procjene koje si tiču budućeg funkcionisanja drugog bloka TE Pljevlja, troškova njene izgradnje i uticija na životnu sredinu i zdravlje ljudi u Pljevljima.\nNema spora da je energetski lobi koji zagovara izgradnju drugog bloka jak, ne samo u redovima Vlade, već i među dijelom opozicije koja je prepoznata kao bliska Vladi, a njeni glasnogovornici najvatreniji zagovornici pogubne ekonomske politike Vlade. Tako smo čuli da je drugi blok TE Pljevlja potrebno graditi po svaku cijenu što je i politički i društveno neodgovorna izjava iza koje teško da može da stoji briga za javni, već prije svega za nečiji privatni interes.\nKada se jedno ovakvo pitanje dodatno sakrije od javnosti kroz zatvorene pregovore sa kompanijom A2A, postiji i više nego dovoljno razloga za zabrinutost oko toga na koji način će kompletna situacija uticati na državni budžet i cijenu struje u narednom periodu, te da li će se ponovo Vladine odluke „slomiti“ na leđima građana kroz davanja iz budžeta i uvećane račune za struju.\nMANS i Green Home traže od Vlade da što hitnije upozna javnost sa svim bitnim detaljima pregovora sa italijanskom kompanijom A2A i pojedinostima koji se u okviru tih pregovora tiču finansiranja izgradnje drugog bloka TE Plevlja.\nMANS & Green Home\nA2A Elektroprivreda Crne Gore EPCG Pljevlja Privatizacija TE Pljevlja Termoelektrana Vlada Crne Gore\nPredhodni članakAktivisti MANS-a nezakonito hapšeni\nSlijedeći članak Za Zakon o energetici potrebna kvalifikovana većina


Toulouse vs Versailles 78 besplatni rezultati uživo i video stream (2022/01/29)\n3 Pucanje 6\n119 Napadi 97\n81 Opasni napad 51\nRezultat Toulouse vs Versailles 78 uživo (i video prijenos uživo na mreži) započinje 2022/01/29 u 15:15:00 UTC vremenu u French Coupe. Ovdje na rezultatima Toulouse vs Versailles 78 uživo možete pronaći sve prethodne rezultate Toulouse vs Versailles 78 poredane po njihovim podudaranjima H2H.\nIme: Toulouse vs Versailles 78\nNogometni rezultati AiScore dostupni su kao iPhone i iPad aplikacija, Android aplikacija na Google Playu i Windows telefonu. Možete nas pronaći u svim trgovinama na različitim jezicima kao "AiScore". Instalirajte aplikaciju AiScore na i pratite Toulouse vs Versailles 78 uživo na svom mobitelu!


Za podsticaje za poljoprivredu stiglo 448 zahteva – TV Kikinda\nDo 15. oktobra poljoprivrednici sa teritorije grada Kikinde imali su mogućnost da konkurišu za subvencije u okviru javnih poziva podrške poljoprivrednicima. Programom podrše ruralnog razvoja u budžetu je bilo opredeljeno 20,2 miliona dinara, istakao je Ljuban Sredić, član Gradskog veća.\n-Proizvođači su mogli da se opredele za jednu od 15 mera podrške. Konkursi su zatvoreni osim za podsticaje za kreditnu podršku i sufinansiranje neškodljivog uklanjanja životinjskih ostataka za koje se mogu podneti zahtevi do 1. decembra. Stiglo nam je ukupno 448 zahteva – rekao je Ljuban Sredić, član Gradskog veća.\nUkupno će za subvencije biti dodeljeno 8,2 miliona dinara. Sredstva se isplaćaju odmah po obradi zahteva.Licitacija državne zemlje biće održana u decembru, kaže naš sagovornik.\nSredstva od zakupa poljoprivrednog zemljišta namenski se troše.Planiranih 93 miliona dinara ulaže u uređenje i čišćenje kanala za navodnjavanje i odvonjavanje, opremanje poljočuvarske službe, podizanje vetrozaštitnih pojaseva, uređenje atarskih puteva, protivgradnu zaštitu.\nDruštvo, Kikinda na webu, Poljoprivredakikinda , podsticaji ya poljoprivredu\n← Jovanov u Narodnoj skupštini: Unutar tajkunskog klana Đilasa i Jeremića došlo do borbe za prevlast Rukometaši upisali drugu, a košarkaši prvi pobedu →


Japan–Kina: Pojačana vojna aktivnost u istočnoj Aziji\nJapan je najavio planove za povećanje vojnih aktivnosti u jugoistočnoj Aziji zajedno sa svojim saveznicima kako bi suzbio kinesku dominaciju u okolini osporavanih grebena u istočnoj Kini i Južnom kineskom moru, što uključuje čvršće povezivanje sa američkom mornaricom.\nTenzije u tom regionu su narasle nakon što je Peking pokazao aspiracije prema prisvajanju Senkaku ostrva kojima trenutno upravlja Japan.\nTakođe, dijelovi Istočnog kineskog mora pripdaju Tajvanu kojeg Kina smatra svojom teritorijom, prenosi RT.\nPostoji preko 750 malih ostrva, koralnih ostrva i grebena koji leže oko obala Vijetnama, Filipina, Tajvana, Malezije, Bruneja i Kine oko kojih se ove države spore i za koje svaka od ovih država ima svoje ime.\nKako tenzije rastu, mornarica SAD nastavlja s vojnim vježbama i raspoređivanjem ratnih brodova i mornaričke avijacije u okolini osporavanih teritorija. Kao razlog za ove aktivnosti Amerikanci navode osiguranje principa slobode plovidbe u međunarodnim vodama.


Seminar podsticaji za investicije, opremu i zapošljavanje - Novosti - Austrija u Srbiji - www.advantageaustria.org\nSeminar podsticaji za investicije, opremu i zapošljavanje\n04. juna 2019. godine Razvojne agencije Srbije-RAS i Vojvodine RAV organizovale su u saradnji sa Trgovinskim odeljenjem Ambasade Austrije – ADVANTAGE AUSTRIA i komorama i poslovnim klubovima Nemačke, Slovenije i Japana seminar o podsticajima za investicije i nova zapošljavanja.\nSeminar je bio namenjen potencijalnim investitiorima iz Srbije i inostranstva koji bi detaljnije da informišu o subvencijama na pokrajinskom i republičkom nivou, a koje u budućnosti planiraju investicije ili nova zapošljavanja u Srbiji.\nRazvojna agencija Srbije (RAS ) je detaljno predstavila pravila za dodelu republičkih subvencija za nove investicije prema Uredbi o uslovima i načinu privlačenja direktnih investicija , dok je Razvojna agencija Vojvodine (RAV ) predstavila konkurse za dodelu podsticaja za otvaranje novih radnih mesta i kupovinu nove opreme.\nOd 2017. godine kroz navedene subvencije RAV-a otvoreno je 1.800 novih radnih mesta i obezbedjena nabavka opreme za 42 kompanije.\nPregled podsticaja Razvojne agencije Srbije (RAS) možete da pratite OVDE\nPrethodna vestŠtand Austrije na Sajmu tehnike u BeograduSledeća vestTrgovinska savetnica i ambasador u poseti fabrici Rauch


Izdavanje elektronskih građevinskih dozvola u RS od 2018. godine? - M-Kvadrat\nIzdavanje elektronskih građevinskih dozvola u RS od 2018. godine?\nMinistarka za prostorno uređenje, građevinarstvo i ekologiju Srebrenka Golić sastala se danas (1. juna 2017.), u svom kabinetu sa Tarikom Šahovićem, šefom projekta Svjetske banke “Unapređenje poslovnog okruženja u Republici Srpskoj”, s ciljem sagledavanja mogućnosti da se ubrza proces uvođenja izdavanja elektronskih građevinskih dozvola, saopšteno je iz Biroa za odnose za javnošću Vlade RS.\nGolić je istakla da je Ministarstvo izuzetno zainteresovano da se postupak izdavanja elektronskih građevinskih dozvola što prije implementira na teritoriji Republike Srpske te istakla spremnost da se Ministarstvo maksimalno angažuje kako bi tokom 2018. građani i poslovna zajednica na jednostavan i dostupan način, u maksimalno pojednostavljenom postupku, mogli ostvariti svoja prava u oblasti građenja.\n– Neophodno je, za početak, izvršiti izmjene u zakonodavstvu RS, u dijelu koji bi omogućio uspostavljanje procedure izdavanja elektronske građevinske dozvole. Mi smo identifikovali 17 zakona u kojima bi se moralo intervenisati, a većina je u nadležnosti drugih institucija. Stoga će Ministarstvo predložiti Vladi da usvoji platformu koja će omogućiti da se ide u izmjenu zakonodavstva, kako bi se već tokom naredne godine sistem izdavanja elektronskih građevinskih dozvola i uspostavio – rekla je Golić.\nDodala je da se najveći problemi mogu očekivatu zbog nedostatka sprovedbenih akata prostornog uređenja u jedinicama lokalne samouprave i zbog činjenice da proces digitalizacije zemljišno-knjižne administracije još nije u potpunosti završen.\nTarik Šahović je rekao da će IFC, kao članica Svjetske banke, sagledati sve mogućnosti i načine kako da, prvenstveno s ciljem unapređenja poslovnog okruženja i pojednostavljavanja procedura, pruži podršku da sistem izdavanja elektronskih građevinskih dozvola u Republici Srpskoj bude uspostavljen.\nPrethodni članakEU daje Hrvatskoj 357 mil EUR za izgradnju Pelješkog mosta\nNaredni članakPočela izgradnja nove toplane u Banjaluci


Rukavice više nisu obavezne u zatvorenom prostoru\nREPUBLIKA SRPSKA Odluka Kriznog štaba\nOdlučeno da ostaje na snazi zabrana okupljanja u grupama većim od 50 osoba na javnom mjestu\nA. Č. / Avaz.ba 15.05.2020\nREPUBLIKA SRPSKA Rukavice više nisu obavezne u zatvorenom prostoru\nI dalje obavene mjere dezinfekcije\nGrađani u Republici Srpskoj u zatvorenom prostoru više nisu obavezni nositi rukavice, ali je nošenje zaštitne maske i dalje obavezno, odlučio je Štab za vanredne situacije.\nS ciljem sprečavanja širenja bolesti izazvane koronavirusom obavezuju se pravne osobe, preduzetnici i fizička lica, koji u direktnom kontaktu pružaju usluge građanima, da usluge pružaju zaštićeni maskom.\nObavezni su da sprovode i mjere dezinfekcije, osiguraju masku građanima koji koriste njihove usluge, a nemaju ih, kao i da se pridržavaju uputstava Instituta za javno zdravstvo RS za organiziranje rada u zavisnosti od djelatnosti koju obavljaju.\nŠtab je zaključio da ostaje na snazi zabrana okupljanja u grupama većim od 50 osoba na javnom mjestu u RS, saopćeno je danas iz entitetske vlade.\nU zatvorenim prostorijama pored zaštitne mjere fizičkog rastojanja od dva metra i korišćenja zaštitne maske, obavezno je pridržavanje uputstava Instituta za javno zdravstvo RS za boravak u zatvorenom prostoru, u zavisnosti od djelatnosti koja se obavlja.\nNapad nožem ispred kafane u Trebinju\n14.05.2020 u 09:29\nU RS zaražene još 33 osobe, među njima doktor i štićenik staračkog doma\n14.05.2020 u 09:27\nRepublika Srpska Mjere Rukavice Krizni štab


Otvorena 3. Drugarijada na Zlatiboru - Sjajne Vesti\nAutor Milivoje Rosandić 23.09.2015 Nema komentara\nNovak Đoković je otvorio treću „Drugarijadu“ koja se na Zlatiboru održava pod pokroviteljstvom fondacije čiji je predsednik i osnivač. Ove godine Fondacija princeze Šarlin od Monaka je pomogla ovu akciju i postala partner ovogodišnje „Drugarijade“.\nTreća „Drugarijada“ okupiće oko osamdesetak mališana iz Valjeva, Lučana, Vladimiraca i Mačkata a koji dolaze iz ekonomski nerazvijenih opština naše zemlje.\nSvi će oni provoditi i družiti se od 22. do 27. septembra u projektu „Školice života – zajedno za detinjstvo“ i biće to lepa prilika da deca upoznaju nove drugare, da uživaju u lepotama Zlatibora i da se igraju igara bez obaveza i opterećenja. U naredna četiri dana, gosti kampa prijateljstva biće smešteni u odmaralištu „Sunčev breg“, gde će za njih svakodnevno biti organizovani izleti, predavanja, kreativne radionice, maskenbali i druge zabavne, ali i edukativne aktivnosti. Već prvog dana njihovog druženja protekao je u obilaženju i upoznavanju ove prelelepne planine koja ima šta za ponuditi, a posle su se posvetili igrama za opuštanje.\nSve aktivnosti u kojima će učestvovati ovi mališani su zabavne i edukativne, biće takmičarskog žara, ali ne u velikoj meri jer ovde se zajednički rešava postavljeni zadatak. U suštini ovde se sve deli da bi svi bili srećni. Iz ovog druženja stvoriće se nova prijateljstva koja ostaju do kraja života i zato su sa razlogom na Zlatiboru, da bi upznali sve lepote i druženja i prirode.\nJer kako kaže naš, a veliki NOLE:\n„Sreća nije sreća ako nemate sa kim da je podelite, a pobeda nije prava pobeda ukoliko niste uživali u igri i poštovali svoje protivnike. Zbog toga sam srećan i ponosan što i ove godine imamo priliku da ugostimo naše osnovce i da kroz igru nauče ovladavanje novim veštinama, rade na kreativnim radionicama i idu na izlete, da uče o drugarstvu, fer pleju i značaju zajedništva“.\nPodsetimo da je prva „Drugarijada“ održana je na Kopaoniku, uz učešće preko 50 mališana, učenika mešovitih odelenja nižih razreda iz tri seoske osnovne škole iz opština Knić, Ljig i Raške. Druženje je trajalo čertiri dana gde su deca uživala u druženju i igrama prilagođenih njihovom uzrastu. U večernjim satima su organizovane revije frizura, šešira, maski i pevalo se i plesalo. Kopaonik je simbolično izabran za mesto održavanja prve Drugarijade jer je tu Novak Đoković odrastao i naučio svoje prve teniske korake sa Jelenom Genčić.\nDruga Drugarijada je održana u Beogradu i okupila je takođe oko 50 učenika iz Vladičinog Hana, Kraljeva i Merošine, sve su to učenici isturenih mešovitih odeljenja iz opština u kojima se realizuje projekat „Školice života – zajedno za detinjstvo“. Uživali su u organizovanoj poseti Muzeju Nikole Tesle, tenskom centru „Novak“ i Mini City-ju. A tek kakvo je uživanje bilo vožnja brodićem sa koga su mogla da vide Beograd sa vode, poseta Zoo vrtu, bioskopima, odlazak u pozorište, druženje sa glumcima, poseta Planetarijumu,… Poslednji dan je bio obilazak Avalskog tornja.\nNe sumnjamo da će i sledeće godine biti organizovana nova „Drugarijada“, i da će neki novi klinci iz drugih gradova i sela uživati kao njihovi drugari prethodnici.\nPogledajte kako je izgledala druga Drugarijada:\ntop vesti, novak djokovic, sjajne vesti, zlatibor, lucani, valjevo, drugarijada, jelena djokovic, fondacija djokovic, mackat, vladimirci, malisani\nOtvorena 3. Drugarijada na Zlatiboru postavio Milivoje Rosandić 23.09.2015


Unapređenje saradnje NVO i vlasti KS | CPCD\nUnapređenje kvaliteta saradnje NVO i Vlasti KS\nOsnovna svrha projekta je da kroz organizaciju treninga i seminara, kako za vladine službenike tako i za predstavnike NVO, postignemo bolje razumjevanje osnovnih principa Sporazuma, ciklusa javnih politika i primjene Pravila o konsultacijama prilikom donošenja pravnih propisa te uloge nevladinih organizacija u ovom procesu.\nUspostavljanje jedinstvenog registra nevladinih organizacija čije je sjedište u Kantonu Sarajevo;\nJačanje kapaciteta službenika u Uredu za saradnju sa NVO i imenovanih članova Savjeta za saradnju sa NVO;\nOvaj projekat doprinijeće jačanju kapaciteta nevladinih organizacija, kako bi mogle služiti korisnicima i uticati na javne politike u KS. Istovremeno, doprinijeće i boljem radu Vladinog Ureda za saradnju sa NVO, kroz jačanje kapaciteta službenika u Uredu i imenovanih članova Savjeta sa saradnju sa NVO s ciljem izgradnje učinkovitog partnerstva na primjeni Sporazuma i promociji novih standarda za savjetovanje sa zainteresovanom javnošću prilikom izrade zakona, drugih propisa i akata u skladu sa Pravilima o konsultacijama.\nOsnovna svrha projekta je da kroz organizaciju treninga i seminara, kako za vladine službenike tako i za predstavnike NVO, postignemo bolje razumjevanje osnovnih principa Sporazuma, ciklusa javnih politika i primjene Pravila o konsultacijama prilikom donošenja pravnih propisa te uloge nevladinih organizacija u ovom procesu. Kako bi i ministarstva i Vladin Ured za saradnju sa NVO lakše ostvarili kontakte sa NVO uspostavit ćemo i jedinstveni registar nevladinih organizacija čije je sjedište u Kantonu Sarajevo.\nUnapređenje dijaloga i partnerske saradnje vlasti i civilnog društva u KS kroz razvoj i implementaciju potpisanog Sporazuma o saradnji Vlade i NVO sektora u KS.\nOjačati kapacitete nevladinih organizacija za aktivnije učešće u implementaciji Sporazuma\nOjačati kapacitete vladinih službenika za implementaciju Sporazuma (Ureda za saradnju sa NVO I članova Savjeta)\nUspostaviti jedinstveni registar nevladinih organizacija čije je sjedište u KS\nOrganizovanje jednodnevne Konferencije:”Institucionalni mehanizmi saradnje Vlade i civilnog društva-uporedna iskustva i preporuke”;\nJačanje kapaciteta nevladinih organizacija;


Neizvesna izgradnja brane i akumulacije u Markovoj crkvi | GEM info\nNeizvesna izgradnja brane i akumulacije u Markovoj crkvi\n14. decembra 2018. 18. decembra 2018. Redakcija 0 Comments izradnja brane, Markova crkva, skupština Lajkovac\nNa 26. sednici Skupštine opštine Lajkovac razmatrano je 4 tačke dnevnog reda. Odbornici skupštine opštine Lajkovac usvojili su dva ključna dokumenta Statut opštine Lajkovac i dopunu Prostornog Plana opštine Lajkovac koji su usklađeni sa najnovijim izmenama aktuelnih zakona. Najviše rasprave za govornicom izazvao je Prostorni Plan opština Lajkovac kojim je predviđena izgradnja brane sa akumulacijom u MZ Markova Crkva. U prisustvu meštana obrazložena je ovakva odluka i istaknuto je da je to uočen problem koji će u narednom periodu rešavati opština Lajkovac.\nNajvažnija odluka koju su doneli odbornici Skupštine opštine Lajkovac, na ovoj sednici vezana je za Prostorni Plan opštine Lajkovac. Na predlog meštana MZ Markova Crkva odbornik Tomislav Bilić podneo je amandman u vezi mogućnosti izgradnje brane sa akumulacijom na prostoru ove mesne zajednice, sa zahtevom da se umesto akumulacije planira retenzija čime bi se sprečilo iseljavanje domaćinstava, verskih objekata, turističkih i spomenika kulture. Rukovodilac plana Marija Paunović Milojević prikazala je planska rešenja najvažnijeg strateškog i razvojnog dokumenta do 2030. godine i naglasila je da su definisani problemi a na rukovodstvu opštine Lajkovac je da u narednom periodu pronađe adekvatna rešenja. Iz tog razloga kao i usaglašavanja sa studijom Instituta Jaroslav Černi ovaj amandman nije usvojen.\nNakon javnog uvida i javne rasprave odbornici su usvojili Statut opštine Lajkovac koji je usklađen sa novim zakonom o lokalnoj samoupravi. Ovaj model statuta je prosleđen svim lokalnim samoupravama od strane Stalne konferencije gradova i opština, a rok za njegovo usvajanje je 28. decembar. Novina je formiranje Saveta za bezbednost u saobraćaju, drugostepene izborne komisije koja će sprovoditi izbore saveta mesnih zajednica. Takođe, statutom je predviđeno da predsednik opštine ima dva pomoćnika, a opštinsko veće sedam članova. Cilj statuta je i da se građani uključe u donošenje bitnih odluka za opštinu kroz anketiranje i javne rasprave.\nU okviru dnevnog reda usvojena je i odluka o izradi Programa razvoja turizma opštine Lajkovac od 2019-2022, koji je usklađen sa zakonom o lokalnoj samoupravi. Usvojeno je i rešenje o obrazovanju Komisije za koordinaciju inspekcijskog nadzora nad poslovima iz izvorne nadležnosti opštine Lajkovac. Skupština je odbila predlog o dopuni dnevnog reda koji je podneo opozicioni odbornik Živorad Tufegdžić o stavljanju van snage odluke o oduzimanju prava MZ Jabučje da upravlja seoskim domom.\nŠeruj post "Neizvesna izgradnja brane i akumulacije u Markovoj crkvi"\n← Investicije u poljoprivredu obeležile 2018. godinu\nCentralna ceremonija 13. Manifestacije ”Dani Kolubarske bitke” →


Posao za 150 mladih nezaposlenih Užičana\nApril 25, 2017 Administrator 0 Comment posao uzice, posao za 150 mladih, posao za mlade, uzice, vidoje drndarevic, zorica milosevic\nGrad Užice i Nacionalna služba zapošljavanja izdvajaju ukupno 20 miliona dinara (grad 11, a NSZ devet miliona) u ovoj godini za podršku merama aktivne politike zapošljavanja. Zahvaljujući tome, do posla će doći oko 150 nezaposlenih s evidencije NSZ, uglavnom mladih ljudi.\nTo je rečeno na sednici Saveta za zapošljavanje grada Užica, o čemu su novinare posle sednice upoznali gradski većnik Vidoje Drndarević i direktorka užičke filijale NSZ Zorica Milošević.\n’’Pomenuta sredstva biće uložena u sprovođenje četiri mere aktivne politike zapošljavanja. Nezaposleni će uz ove podsticaje do posla doći preko javnih radova, stručne prakse, samozapošljavanja i dodele subvencija poslodavcima za nova radna mesta za teže zapošljive kategorije. Već narednih dana biće raspisani javni pozivi za nezaposlene i to za tri mere. Na sednici Saveta za zapošljavanje doneli smo odluku da se program javnih radova finansira iznosom od 7.274.000, program strućne prakse sa 5.454.000 i za samozapošljavanje takodje sa 5.454.000. Četvrta mera podrške, i to sa 1.800.000 dinara, raspisaće se kad budu iscrpljena sredstva NSZ’’, rekao je Drndarević, dodajući da ovaki vidovi radnog angažovanja pomažu kod prijema u radni odnos. Po njegovim rečima, u protekle dve godine 50 mladih nezaposlenih ljudi koji su stručnu praksu obavljali u sevojničkoj Valjaonici bakra dobilo je zaposlenje u toj fabrici.\nKako je rekla Zorica Milošević, u Užicu postoji trend povećanja iznosa koji se izdvajaju kao podrška merama aktuvne politike zapošljavanja. ’’Raspisani javni poziv za javne radove trajaće do 19.maja, za stručnu praksu do utroška raspoloživih sredstava, a za samozapošljavanje javni poziv se raspisuje 4.maja i traje 30 dana. NSZ je u februaru raspisala 11 poziva i dva su završena: poziv za sprovodjenje javnog rada i poziv za dodelu subvencija za samozapošljavanje. Do kraja ove godine ćemo doneti odluku koliko lica je dobilo subvencije za samozapošljavanje, tako da će sva lica sa područja grada Užica i opštine Sevojno koja nisu dobila sredstva po našem konkursu koji smo raspisali u februaru moći da konkurišu počev od 4.maja po ovom javnom pozivu, ali će morati da ponovo podnesu zahtev sa kompletno novom dokumentacijom. Što se tiče iznosa koji se dodeljuje licima koji žele da započnu sopstveni posao, To je za nezaposlene 180.000, ko je bio tehnološki višak dobija 200.000, a ako se samozapošljavaju osobe sa invaliditetom taj iznos je 220.000 dinara.Kod stručne prakse odobravaju se iznosi za novčanu pomoć i troškove prevoza u iznosu od 12.000, 14.000 i 16.000 dinara, zavisno od stepena obrazovanja, i ta lica se maksimalno osposobljavaju 12 meseci u cilju obavljanja pripravničkog staža ili sticanja uslova za polaganje stručnog ispita. Maksimalno trajanje javnog rada je četiri meseca i to predstavlja privremeno zaposlenje’’, objasnila je direktorka užičke filijale NSZ.\n← Gradu Užicu priznanje za pristupačnost za osobe sa invaliditetom\nZdravko Čolić peva na Zlatiboru 1.maja →


bolovanje Archives | B&V LAW\nPrivatni lekari u Srbiji nemaju pravo da otvaraju bolovanje pacijentima, jer, kako tvrde u Ministarstvu zdravlja među privatnicima ne postoji interes da se integrišu u državni zdravstveni sistem iako zakonskih prepreka za to nema. Međutim, privatnici pričaju drugačijim tonom. Oni, naime, kažu da su oni i te kako zainteresovani da uđu u sistem državnog zdravstvenog […]\nOko 11 odsto ljudi bilo je na bolovanju 2017. godine iz potpuno neopravdanih razloga, pokazuju rezultati kontrole koju je uradio Republički fond za zdravstveno osiguranje (RFZO). Od januara do oktobra prošle godine pokrenuta su 1.322 postupka kontrole privremene sprečenosti za rad na zahtev poslodavca (708 slučajeva) i matične filijale (445 slučajeva). Međutim, u Ministarstvu zdravlja kažu […]


Konferencija o projektima zaštite životne sredine u RB „Kolubara“\nKop „Radljevo“ počinje da radi naredne nedelje\nNovi kop „Radljevo“ o kome se priča godinama zvanično će biti pušten u rad naredne nedelje - rekao je Milorad Grčić, v. d. direktora „Elektroprivrede Srbije“, na trećoj stručnoj konferenciji „Investicije i zaštita životne sredine”, koja je održana u Rudarskom basenu „Kolubara“.\nGrčić je naglasio da kop „Radljevo“, kao i postojeći kop Polje „E“, garantuju budućnost i održivost Kolubare, a samim tim i budućnost EPS-a, uz unapređenje svakog proizvodnog sistema u cilju zaštite životne sredine.\n- Kop „Radljevo“, sa svojih ispitanih i sigurnih zaliha od oko 350 miliona kubika uglja, spreman je za otvaranje. Na Polju „E“ već je počelo iskopavanje i u taj kop biće uloženo oko milijardu evra u narednih nekoliko godina – rekao je prvi čovek EPS-a.\nOd uglja iz Rudarskog basena „Kolubara” proizvede se 52 odsto ukupne električne energije u Srbiji, a zalihe uglja u „Kolubari” su minimum 2,1 milijardi tona. RB „Kolubara“ godišnje obezbedi oko 30 miliona tona uglja, a da bi se, kako je objasnio Grčić, održala ta proizvodnja nisu dovoljne samo brojke koje pokazuju tonu proizvedenog uglja, nego je neophodno brinuti i o zaštiti životne sredine. On je objasnio da je neophodno unaprediti svaki proizvodni sistem u skladu sa najmodernijim rudnicima u Zapadnoj Evropi.\n- Zato je pri kraju realizacija „zelenog projekta“ ili ono što zovemo upravljanje kvalitetom uglja - rekao je Grčić. - „Zeleni projekat” u Kolubari počinje da funkcioniše u decembru sa polovinom kapaciteta, dok će tokom 2020. proraditi punim, maksimalnim kapacitetom. Površinski kopovi su živ sistem i stalno se pomeraju, a samo njihovo pomeranje podrazumeva čitav niz komplikovanih i skupih radnji, poput izmeštanja delova reka, izmeštanje pruge, saobraćajnica i drugih objekata.\nGrčić očekuje da će radovi na pokretanju nastavku gradnje TE „Kolubara B” u Kaleniću početi 2020. godine, dok je za TE u Velikim Crljenima rekao da se mora „skinuti” sa mreže, ali da se taj stari objekat u Velikim Crljenima neće uklanjati dok se ne izgradi novi u Kaleniću.\nDirektor za proizvodnju uglja RB „Kolubara” Milan Mišković rekao je da se velika pažnja posvećuje zaštiti životne sredine.\n- „Kolubara” ima za sada četiri površinska kopa - Polje „B/C“, Polje „D“, „Tamnava - Zapadno polje“ i Polje „G“, a trenutno dva najveća investiciona projekta u „Kolubari“ su površinski kop Polje „E“, čija je vrednost 970 miliona evra i kop „Radljevo“, projekat vredan 418 miliona evra - rekao je Mišković. - Ukupna ulaganja u geološka istraživanja za Polje „E“ su 13,5 miliona, a za kop „Radljevo“ 15 miliona. Oba velika projekta uključuju i studije o uticaju na životnu sredinu i definisane mere u studiji su obavezujuće.\nPredsednik Sindikata radnika EPS Milan Đorđević rekao je da se mnogo toga promenilo na bolje u odnosu na raniji period kada je reč o zaštiti životne sredine i da su veliki potencijali „Kolubare”. On je pozvao one koji kritikuju EPS da dođu u „Kolubaru“ i vide pod kakvim teškim uslovima rade zaposleni, kao i kako se sa malim brojem radnika rekordno proizvodi.\n- „Kolubara” nije više zagađivač kao što je nekada bio slučaj. Taj odnos nekada i sada značajno se menja u pozitivnom smislu zato što se ulažu velika sredstva u zaštitu životne sredine - rekao je Đorđević.


Zvezda već izgubila trku za Reganom? - Sportske.net\nZvezda već izgubila trku za Reganom?\nOdmah nakon imenovanja Nenada Lalatovića za novog šefa stručnog štaba FK Crvena zvezda pojavile su se spekulacije da će za njim iz Kruševca krenuti i Obeng Regan za kojeg se navodno interesuje i slavni Ajaks.\nUpravni odbor FK Crvena zvezda u ponedeljak je prihvatio predlog potpredsednika Slaviše Kokeze i v.d. generalnog sekretara Zvezdana Terzića da za novog trenera bude imenovan Nenad Lalatović.\nDosadašnji strateg Napretka nastaviće trenersku karijeru na "Marakani" a odmah po njegovom dolasku u Beograda počele su spekulacije oko toga ko bi od igrača superligaša iz Kruševca mogao da nastavai saradnju sa svojim dosadašnjim trenerom.\nU prvom redu govori se da bi Lalatović voleo da vidi Nenada Gavrića i Obenga Regana u ekipi Crvene zvezde. Dovođenje dvojice pomenutih fudbalera neće biti nimalo jednostavan zadatak ako se uzme u obzir činjenica da Napredak traži veliko obeštećenje za Regana i Gavrića a u čitavu priču se izgleda uključio i slavni Ajaks.\nIzvori bliski klubu prenose da je je Obeng Regan mnogo bliži prelasku u redove Ajaksa a ukoliko je ta informacija tačna Zvezda i nema baš mnogo razloga za optimizam.\nMoguće je međutim da se radi o dodatnom podizanju cene Obenga Regana kako bi Zvezda pristala na uslove Napretka ali uopšte nije isključeno da se osim crveno-belih za mladog Ganjanina interesuje još neki klub jer se radi o jako talentovanom igraču koji je svoj potencijal pokazao braneći boje Napretka u prethodnoj sezoni.


M. P. 26. oktobra 2018. 13:31\nMinistar spoljnih poslova i trgovine Mađarske Peter Sijarto izjavio je danas u Beogradu da ne vidi razlog zašto ne bi mogao da se gradi „Južni tok“ odnosno da se nastavi „Turski tok“ prema Bugarskoj, Srbiji i Mađarskoj i zašto trpi velike napade od EU, kada postoji bliska saradnja Rusije i zemalja Zapadne Evrope.\n„Šta je sporno sa ’Južnim tokom‘, da nije možda to što u ’Severnom toku‘ učestvuju jake evropske zemlje i njihove kompanije, dok u ’Južnom‘ učestvuju one manje. To ne znači da Evropska komisija prema zemljama Centralne i Istočne Evrope treba da ima drugačiji pristup“, poručio je Sijarto na međunarodnoj konferenciji za energetsku bezbednost Evroazije u Domu narodne skupštine.\nUkazao je na značaj izgradnje gasovoda koji bi povezao Tursku, Bugarsku, Srbiju i Mađarsku, dodajući da ti projekti trpe velike napade od zemalja Zapadne Evrope.\nZapitao je kako je moguć „Severni tok 2“ između Rusije i zemalja Zapadne Evrope i zašto onda ne bi bio moguć „Južni tok“.\nSijarto je podsetio da se zemlje Centralne i Istočne Evrope često optužuju za saradnju sa Rusijom i dodao da su na nedavnoj konferenciji o energetici u Rusiji učestvovale najveće četiri energetske kompanije iz Evrope i da njih niko nije optužio za saradnju sa Rusijom.\n„Kada se pogleda ispod površine, postoji bliska saradnja između Rusije i zemalja Zapadne Evrope, ne samo u energetskom smislu, nego i šire.“\nPompeo doneo u Evropu pun kofer zahteva — na prvoj stanici doživeo…\nSrbija opet izuzetak: Evropa joj umesto ruskog hleba nudi paprene…\nPutin: Ne želim da Evropa izgleda kao Bugarska\nTakođe, Sijarto je rekao da zemlje Centralne i Istočne Evrope treba da se drže četiri principa: o energetskoj bezbednosti odluke donose same u skladu sa svojim interesima, da podignu glas protiv duplih standarda koje nameće EU, da same nalaze energetske „mikseve“, kao i da je za te zemlje evroazijska saradnja obavezna.\nDodao je da su zemlje Centralne i Istočne Evrope u istoriji uvek trpele i bile gubitnici zbog sukoba Istoka i Zapada, kao i da u budućnosti to više ne sme da dozvole.\nNastavak „Turskog toka“ velika šansa za Srbiju i region\nMinistar energetike Aleksandar Antić izjavio je da će uskoro biti nastavljena izgradnja „Turskog toka“ prema Bugarskoj i istakao da se Srbija sprema da se priključi tom gasovodu.\n„Važan projekat za nas je mogućnost da kroz naš region prođe nastavak deonice ’Turskog toka‘. Krak ispod Crnog mora će izaći tokom novembra na tursku obalu i zatim će krenuti izgradnja gasovoda ka Bugarskoj“, rekao je Antić.Antić je istakao da je taj projekat značajna prilika za ceo region i njegovu energetsku bezbednost.\n„Mogućnosti da 10 do 15 milijardi metara kubnih ruskog gasa iz Turske prođe prema Bugarskoj, Srbiji, Mađarskoj i Austriji ozbiljna je šansa da unapredimo energetsku bezbednost. To će otvoriti mogućnost razvoja gasifikacije i gasne privrede“, naveo je Antić.\nMinistar je istakao da bi priključenjem na „Turski tok“ pomenute zemlje postale tranzitne i za gas i ostvarivale od toga značajan profit.\n„Srbija veliku pažnju posvećuje tom projektu, spremni smo da iskoristimo šansu koju taj projekat pruža. Ipak, to ne zavisi samo od nas, tu su naše komšije Bugarska i Mađarska.“\nAntić je rekao da je za našu zemlju značajno i povezivanje na Južni gasni koridor i gasovode TANAP i TAP i Kaspijski basen preko LNG terminala u Grčkoj, odnosno gasne konekcije između Grčke i Bugarske, preneo je Tanjug.\nOrganizatori konferencije su Ministarstvo spoljnih poslova i Ministarstvo rudarstva i energetike, Fakultet bezbednosti Univerziteta u Beogradu i Fondacija „Enerdži pakt“.\nDanas izmena uredbe o namirnicama, sećer oko 89 dinara za kg\nSrednji kurs dinara 117,5465 za evro


Tanjug 5. septembra 2018. 12:26\nBANJALUKA – Član Predsedništva BiH iz Republike Srpske Mladen Ivanić izjavio je danas da, što se njega tiče, uopšte nije nezadovoljan što šef kosovske diplomatije Bedžet Pacoli nije došao u Banjaluku na neformalni sastanak ministara inostranih poslova Procesa za saradnju u jugoistočnoj Evropi (SEECP).\n„To što su očito dva poznanika predsednik Republike Srpske Milorad Dodik i Bedžet Pacoli napravili spektakl, pravo da vam kažem meni to ne smeta. Zadovoljan sam da (Pacoli) nije došao u Banjuluku“, rekao je.\nUkazao je, međutim, da je posledica toga to što je jedan broj ljudi koji su mogli da dođu, odlučio da ne dođe.\nRekao je da će lično učiniti sve da ovakvih sastanaka bude više i da se Banjaluka kao grad afirmiše i u kojem će se odvijati normalna diplomatska aktivnost..\nA što se, kazao je, ovakvih incidenata tiče, trudiće se da ih više ne bude.\nKomentarišući mogućnost da Predsedništvo BiH u septembru donese odluku u vezi sa održavanjem vojne vežbe NATO-a na Manjači, Ivanić je rekao da treba sačekati da se vidi da li će uopšte biti takvog prijedloga.\n„Sve dok ne bude predloga ne mogu o tome da govorim“, naveo je Ivanić.\nU Banjaluci se danas održava neformalni sastanak ministara inostranih poslova Procesa za saradnju u jugoistočnoj Evropi /SEECP/, u okviru jednogodišnjeg predsjedavanja BiH ovom regionalnom inicijativom, a domaćin skupa je ministar inostranih poslova BiH Igor Crnadak.


Energetska efikasnost je investicija, a ne trošak : Nadlanu.com\nEnergetska efikasnost je investicija, a ne trošak\nObjavljeno 8. jun 2018. / 13:22:51\n- Cilj EmBuild projekta je da osnaži državne organe, na lokalnom, regionalnom i nacionalnom nivou u formulisanju strategije eneregetski efikasnog renoviranja javnih zgrada. Podaci potvrđuju da 40 odsto ukupne potrošnje energije i 36 odsto emisije CO2 u Evropskoj uniji nastaju u privatnim i javnim zgradama. Zato je jedna od osnovnih smernica EU, definisanih Evropskim programom za razvoj nauke Horizon 2020, da se ta potrošnja i zagađenje smanje - objasnila je prisutnim medijima prof.dr Milica Jovanović Popović koordinator projekta za Srbiju.\nJovanka Atanacković, pomoćnica ministarke građevinarstva, saobraćaja i infrastruktrure Republike Srbije, konstatovala je da je projekat EmBuild značajno doprineo da se pitanje energetske efikasnosti sveobuhvatno, u pravnom i strateškom smislu, po prvi put u Srbiji pozicionira kao investiciono.\n- Obnova zgrada prema principima energetske efikasnosti donosi uštede, i državi i građanima, utiče na poboljšanje konfora, doprinosi smanjenju zagađenja i održivom razvoju i u smislu otvaranja novih radnih mesta. Zato verujem da je strateško planiranje, kojim se projekat EmBuild upravo bavi, kao i primena tih planova, korak po korak, od velike važnosti za našu zemlju - zaključila je Atanacković.\nDržavni sekretar Ministarstva rudarstva i energetike, Stevica Deđanski, konstatovao da je planskom pristupu u ovoj oblasti doprinelo donošenja Strategije razvoja energetike Republike Srbije do 2025.godine sa projekcijama do 2030.\n- Uštede planirane trećim akcionim planom za energetsku efikasnost Republike Srbije za period do 2018. godine koje su projektovane na 9 odsto, su premašene. Verujem da ćemo u narednim godinama ostvariti još bolje rezultate - zaključio je Deđanski.\nProjekat EmBuild finansira Evropski program za razvoj nauke Horizon 2020, a podržava Nemačka organizacija za međunarodnu saradnju GIZ. U Srbiji, kao član međunarodnog konzorcijuma u kojem učestvuju partneri iz: Bugarske, Rumunije, Slovenije, Hrvatske, Nemačke i Belgije, projekat sprovode Arhitektonski, Mašinski i Elektrotehnički fakultet Univerziteta u Beogradu.\nRezultati ovog projekta biće značajni inputi u izradi Nacionale strategije obnove zgrada, što je jedna od prioritetnih obaveza prema Energetskoj zajednici, čiji je potpisnik i Srbija.\n- U proteklih dve i po godine, u bliskoj saradnji sa 24 opštine i komunikaciji sa svim opštinama koje su članice Stalne konferencije gradova i opština, mi smo se bavili prikupljanjem podataka i izradili tri uzorna modela koji će moći da koriste sve opštine u planiranju obnove javnih zgrada po principima energetske efikasnosti - objasnila je profesorka Jovanović Popović i dodala:\n- U nekim opštinama je dosta toga i urađeno. Opština Ivanjica, naprimer, je novac ostvaren uštedom, nakon energetski efikasne obnove javnih zgrada, upotrebila za izgradnju Centra za dijalizu. Jedan od ciljeva našeg projekta i ove, završne konferencije, je bio upravo da se istaknu takva pozitivna iskustva i razmene mišljenja o najboljim strategijskim pristupima u obnovi javnih zgrada po principima energetske efikasnosti.\nTema energetske efikasnosti ostaje u fokusu i dan nakon ove konferencije - 8. juna, Nemačka organizacija za međunarodnu saradnju GIZ, u okviru Nemačke razvojne saradnje, u Hotelu Envoy u Beogradu, organizuje regionalni skup kojem će prisustvovati predstavnici resornih ministarstava iz šest članica Energetske zajednice.\nenergetska efikasnostevropska unijaprojekat EmBuildSvečana sala Skupštine grada


Da li će avionske karte poskupeti ili pojeftiniti - Biznis i Finansije\nHome\tVestiEkonomija\tDa li će avionske karte poskupeti ili pojeftiniti\nNove mere prevencije uslovljavaju aviokompanije da popune najviše dve trećine svojih kapaciteta na jednom letu. To bi u perspektivi moglo da poskupi avionske karte, a neke kompanije već traže dodatna plaćanja za posebnu izdvojenost od ostalih putnika. S druge strane, gorivo čini skoro trećinu cene avionske karte, pa se postavlja pitanje kako će se na nju odraziti drastičan pad cene nafte.\nAviokompanije u svetu, zbog novih uslova putovanja koji zahtevaju distancu između putnika, ponudile su razne nove mogućnosti koje se do sada nisu primenjivale u aviosaobraćaju. Tako je, recimo, američki avioprevoznik, Delta Erlajns, u skladu sa preventivnim merama protiv zaraze korona virusom, ukinuo srednja sedišta u avionu. Takođe, dozvoljeno je da na jednom letu može biti popunjeno između 50 i 60 odsto ukupnog kapaciteta u putničkoj kabini.\nSlične mere su uvele i druge aviokompanije poput Emirejtsa, Ameriken Erlajnsa, Japan Erlajnsa, Viz Era i drugih. Ukoliko ove mare potraju, a čini se da hoće, nedovoljna popunjenost kapaciteta bi mogla uticati i na poskupljene avionskih karata.\nSocijalna distanca košta\nTakođe, pored uobičajenih rezervacija, neke kompanije su počele da uvode i mogućnost dodatnog plaćanja ukoliko želite da budete posebno izdvojeni od drugih putnika u avionu. Primera radi, američka aviokompanija Frontier Erlajns je predstavila opciju „Više prostora“, koja za dodatnih 39 dolara na regularnu cenu karte omogućava posebno sedište za one koji bi da budu „još distanciraniji“.\nOvakva promotivna kampanja izazvala je kritike u američkoj javnosti, budući da je pandemija u SAD i dalje daleko od stišavanja, pa su iz kompanije poručili kako im „svakako nije bila namera da profitiraju na sigurnosti putnika“.\nUticaj cene nafte na cene avionskih karata\nS druge strane, postavlja se pitanje da li će značajan pad cene nafte, koja se prerađena koristi kao mlazno gorivo, uticati i na pojeftinjenje avionskih karata. Cena goriva, naime, čini skoro trećinu ukupne cene avionske karte, što je svakako značajan udeo.\nMeđutim, upućeni u ovo tržište objašnjavaju da efekat ovako značajnog pada cene nafte ne može biti odmah vidljiv. Naime, praksa aviokompanija je da kupuju gorivo znatno ranije i obezbede odgovarajuće zalihe, upravo zato da bi se osigurale od mogućih većih poremećaja na tržištu.\nKonkretno, to znači da su aviokompanije kupovale gorivo koje sada koriste po znatno većim cenama od trenutnih, čiji drastičan pad je usledio po izbijanju pandemije.\nGlobalni investicioni fondovi poslednjih meseci ulažu sve više u kineske deonice


Profil poslodavca Mainstream d.o.o | Poslovi Infostud\nMainstream je kompanija u stopostotnom domaćem vlasništvu i u potpunosti smo posvećeni pružanju naprednih hosting usluga. Specijalizovani smo za managed hosting usluge velikim i zahtevnim klijentima gde u potpunosti preuzimamo odgovornost za implementaciju i održavanje hostovane aplikacije ili web sajta.\nZa manje zahtevne korisnike koji nemaju potrebe za managed hosting uslugama, a koji sa druge strane očekuju najviši kvalitet, razvili smo mCloud platformu sa kojom će moći da zaborave na probleme nedovoljnih resursa, nepouzdane infrastrukture i kapaciteta i slično.\nNaša superiorna mCloud platforma zasnovana je na SSD tehnologiji koja kvalitetom i cenama konkuriše najvećim svetskim cloud provajderima poput Amazona, Digital oceana i drugih. Sva rešenja su proizvod domaćih stručnjaka uz opremu koja se nalazi na teritoriji Srbije sa lokalnom podrškom. Usluge koje nudimo su servisi iz domena Cloud hostinga, odnosno zakup virtuelnih servera na visoko dostupnoj infrastrukturi, što je značajno naprednija opcija od tradicionalnih rešenja, prvenstveno u pogledu redundantnosti, fleksibilnosti i skalabilnosti, kao i SLA garancija.\nTražimo posvećene, stručne, talentovane i kreativne saradnike, spremne da uče i sposobne da pomeraju granice kvaliteta kako bismo zajedničkim snagama nastavili da pružamo najbolje hosting usluge.\nNudimo stalno zaposlenje u dinamičnom okruženju punom svakodnevnih tehnoloških izazova uz kontinuirano usavršavanje, napredovanje, rad sa najnovijim hardverom i tehnologijama, u timu mladih stručnjaka uvek spremnih da pomognu mlađim kolegama koji su spremni da uče. Kancelarije su na atraktivnoj lokaciji u Beogradu (Studentski trg 4).\nUkoliko želite više da saznate kako je to raditi sa nama, možete da pročitate ovaj tekst.


Иницијатива за постављање видео надзора - Градска општина Гроцка\nYou are at:Home»Novosti»Vesti»Inicijativa za postavljanje video nadzora\nBy Info Služba on\t 29. januara 2021. Vesti, Nekategorizovano, Novosti\nNa inicijativu predsednika gradske opštine Grocka Dragana Pantelića a u cilju povećanja bezbednosti saobraćaja na teritoriji opštine, održan je sastanak sa predstavnicima Ministarstva unutrašnjih poslova. Sastanku su prisustvovali načelnik odeljenja za video nadzor Marija Pećanac, glavni koordinator u Upravi saobraćajne policije Vladimir Vida i šef odseka u sistemu video nadzora Đorđe Međa.\nTema ovog sastanka bio je plan ugradnje sistema video nadzora, odnosno postavka bezbednosnih kamera na prometnim ulicama i putevima, jer je prioritet povećanje bezbednosti saobraćaja na teritoriji opštine. Ceo projekat radi se u saradnji sa Gradskom upravom grada Beograda i Ministarstvom unutrašnjih poslova sa kojima će biti potpisan ugovor za njegovu realizaciju.\nOpštinska Komisija za bezbednost saobraćaja će u saradnji sa Upravom saobraćajne policije definisati broj lokacija na kojima će se postaviti sistem video nadzora saobraćajnih prekršaja. Opštinska komisija je predložila inicijalnih sedam lokacija.\nLokacije predložene od strane opštinske Komisije za bezbednost saobraćaja:\n1. Bulevar Revolucije, deonica između pekare AS i AMSS\n2. Vučka Milićevića\n3. Ulaz u naselje iz pravca Grocke (put preko Graba)\n4. Izlaz iz naselja ka Vrčinu\nPudarci – Umčari\n5. Ulica Narodnih heroja u Pudarcima koja se nastavlja na Beogrdasku ulucu do centra Umčara\n6. Potez ulica Bulevara Revolucije i Avalske\n7. Smederevski put, deonica između PKB hladnjače i benzijske stanice „Boban-Bojan“.


Zvezda: Tomislav Karadžić nam oduzeo titulu – Nadlanu.com\nBEOGRAD, 9. maja 2010. (Beta) - Fudbalski klub Crvena zvezda saopštio je da su ga u sudije pokrale u sinoćnjem porazu od Partizana (0:1) te da mu je ove sezone titulu nacionalnog šampiona oteo predsednik Fudbalskog saveza Srbije Tomislava Karadžića.\n"FK Crvena zvezda želi da jasno naglasi da joj je titula prvaka države u ovoj sezoni oteta od strane predsednika Fudbalskog saveza Srbije Tomislava Karadzića", ističe se u saopštenju objavljenom na sajtu kluba.\nCrveno-beli su se Zajednici superligaša već žalili na suđenje i ocenili da glavni arbitar meča Boško Jovanetić dva puta nije svirao penal za Zvezdu pri rezultatu 0:0.\n"Pored ove dve situacije utvrdili smo još devet grešaka sudija u kojima smo oštećeni", dodaje se u saopštenju na klupskom sajtu na kome su i snimci svih spornih situacija.\nZvezda je podsetila i da nije prihvaćen njen apel da se 138. večiti derbi igra u nedelju kako bi crveno-beli imali dan više odmora od utakmice finala Kupa, koja se održala u četvrtak. Problematičnim su crveno-beli opisali i doček na stadion Partizana.\n"Kao da je neko želeo da juče bude incidenata", naglašava se u saopštenju.\n"Život se ne završava jučerašnjom utakmicom i potrudićemo se da našim jučerašnjim domaćinima uzvratimo gostoprimstvo na isti način naredne sezone", dodaje se.\nČelnici Zvezde su, takođe, predsednika FŠ Tomislava Karadžića optužili da tu organizaciju vodi kao privatnu firmu i ocenili sramotnom njegovu odluku da crveno-belima ne uruči pehar namenjen osvajaču Kupa.\n"Skandal sa predajom pehara i jučerašnja brutalna krađa na derbiju samo su pokazali kako Tomislav Karadžić namerava da uredi fudbalsko prvenstvo Srbije narednih godina. Njegova namera je da Fudbalski savez tokom maja ukine Zajednicu superligaša i preuzme sve ingerencije oko vođenja takmičenja. Tako bi sadašnji neformalni uticaj na takmičenje i suđenje pretvorio u formalni. Tako bi se legalizovali pritisci", ističe se.\nZvezda je najavila i nastavak borbe sa "lopovima i mafijašima u srpskom fudbalu" i dodala da ovu titulu Partizana neće priznati, kao što Srbija "ne priznaje nasilno otimanje Kosova i Metohije".\n"Ako ih nije sramota neka se diče 'Karadzićevom titulom', koja je uzeta na osnovu 'Jovanetićeve krađe'", kaže se između ostalog u saopštenju Zvezde.\nTomislav Karadžić nije bio dostupan za komentar.


Kako navodi u opširnoj analizi, sto godina pošto su Osmanlije izgubile Balkan, naslednici carstva ponovo pokušavaju da prodru u region.\n"Dok pokušavajući da poveća uticaj na Zapadni Balkan, Evropska unija ne samo što mora da se suoči sa sve agresivnijom Rusijom, već i sa rastućim ambicijama Turske", piše portal.\nPonovni interes EU za njeno južno zadnje dvorište izazvano je delimično strahovima od uloge Moskve u regionu - od davanja borbenih aviona Srbiji do navodne uloge u pokušaju puča u Crnoj Gori, navodi "Politiko" i dodaje da Rusija ipak nije jedina sila sa dugom istorijom u regionu koja ponovo sprovodi tu veći uticaj.\nEvropski lideri, dodaje se, zabrinuti su zbog rastućeg uticaja Turske na Zapadni Balkna, naročito od kako je ta zemlja krenula autoritarnijim putem.\nTokom 15-godišnje vladavine predsednika Redžepa Tajipa Erdogana, Turska je uložila velike napore i novac kako bi stekla veće političko, kulturno i ekonomsko uporište Za zapadnom Balkanu.\nMeđutim, politički domašaj Ankare ima i mračniju stranu, navodi "Politiko". Erdogan i turski ministri vrše pritisak na zemlje u regionu da preduzmu mere protiv sledbenika imama Fetulaha Gulena kojeg Ankara smatra odgovornim za pokušaj puča 2016. godine.\nPortal podseća na nedavnu posetu predsednika Srbije Aleksandra Vučića Ankari gde je razgovarao sa Erdoganom o infrastrukturnim projektima i drugim pitanjima, te da je rekao da je Turska "najveći igrač, najjača zemlja na Balkanu".\n"Politiko" navodi reči jednog neimenovanog zvaničnika u turskom ministarstvu spoljnih poslova koji kaže da nema razloga za zabrinutost EU zbog uloge Turske u regionu.\n"Ne razumem zašto su uznemireni zbog uticaja Turske na Balkanu. Voleli bismo da uspostavimo dobre odnose, želeli bismo da trgujemo sa njima, podržavamo evroatlantsku integraciju. To je situacija u kojoj bi svi bili zadovoljni", rekao je on.\n"Vožnja autoputom kroz Srbiju, dela arterije koja povezuje Tursku i Zapadnu Evropu, ilustruje promenu: poslednjih godina, bilbordi na turskom jeziku reklamiraju hotele i restorane za vozače kamiona", a tu su i znakovi koji ukazuju na najbližu džamiju.\n« Tramp: Melanija je dobro, za dva-tri dana izlazi iz bolnice Otkazan sastanak Severne i Južne Koreje, otkazuje se i samit sa SAD? »


Dan online - Balkan: - 2018-09-14\nBalkan - datum: 2018-09-13 PREDSJEDNIK EK ŽAN KLOD JUNKER UPOZORIO EU DA DEFINIŠE JEDINSTVEN STAV OKO ZAPADNOG BALKANA Drugi bi mogli da iskoriste neodlučnost Brisela\nPredsjednik Evropske komisije Žan Klod Junker pozvao je EU da definiše pristup kada je riječ o ulasku Zapadnog Balkana u Uniju. Podsjetio je da je Evropa u velikoj mjeri prevazišla ekonomsku i finansijsku krizu i založio se za jačanje sigurnosti spoljnih granica EU.\n– Potrebna nam je definicija pristupanja Zapadnog Balkana. U suprotnom, drugi bi mogli to da iskoriste i oblikuju naše susjedstvo – poručio je Junker u svom govoru o stanju Unije.\nJunker je u svom godišnjem obraćanju Evropskom parlamentu naveo da je politika proširenja EU uspješna priča.\n– Proširenje je uspješna priča, jer smo ujedinili Evropu istorijski i geografski – kazao je Junker.\nNaglasio je da je u politici proširenja ostalo još posla da se uradi i podsjetio da EU mora da nastavi da izvozi stabilnost, onako kako to radi kada je proširenje u pitanju.\nJunker je pozvao EU na veće jedinstvo u svim oblastima unutrašnje i spoljne politike.\n– Kada smo ujedinjeni, mi Evropljani smo sila bez koje se ne može – rekao je Junker.\nOn je ocijenio da je EU danas garant mira i pozvao na borbu protiv nacionalizma koji, prema njegovim riječima, ne traži rješenja već krivce.\n– Kontinent uživa mir zahvaljujući EU – rekao je Junker.\nGovoreći o stanju EU u 2018. godini, predsjednik Junker je podsjetio da je Evropa u velikoj mjeri prevazišla ekonomsku i finansijsku krizu. Pozvao je na jačanje Ekonomske i monetarne unije kako bi i zajednička valuta euro bila jača.\nJunker se u svom poslednjem govoru sa mjesta predsjednika Komisije založio za otvorenu EU koja „ne okreće leđa drugima pogotovo ne onima koji pate”. Pozvao je na „balansiranu reformu migracione politike” i kompromis unutar EU po tom pitanju.\n– Trenutna rješenja u toj oblasti nam nijesu dovoljna. Potrebno nam je više trajne i organizovane solidarnosti – kazao je on.\nJunker se založio za jačanje sigurnosti spoljnih granica EU, ali i ukidanje eventualnih unutrašnjih granica.\n– Ukoliko one ostanu, to je korak unazad za Evropu – ocijenio je Junker.\nGovoreći o migracionoj politici, predsjednik Evropske komisije pozvao je na borbu protiv ilegalne migracije, povratak onih koji su nelegalno ušli na teritoriju EU, ali i na otvaranje legalnih migracionih puteva.\n– Potrebna nam je kvalifikovana radna snaga – poručio je Junker.\nGovoreći o Bregzitu, Žan Klod Junker je ponovio da poštuje odluku Velike Britanije da napusti Uniju, ali da duboko žali zbog toga. On je poručio da niko ko napusti EU ne može da ostane dio jedinstvenog tržišta. Posebno je naglasio važnost rješavanja pitanja granice sa Irskom, ali i budućih odnosa.\n– Poslije 29. marta 2019. godine, Velika Britanija neće biti bilo koja treća zemlja već blizak prijatelj i partner EU – zaključio je Junker.\nU svom govoru pred poslanicima Evropskog parlamenta, Junker se založio za odbranu slobode medija u Evropi i poručio da slobodni mediji ne smiju biti dovedeni u pitanje.\n– Nema demokratije bez slobode izražavanja – upozorio je Junker evropske poslanike.\nPredsjednik EK je predložio i kažnjavanje internet platformi kao što su Gugl, Fejsbuk i Tviter, ukoliko postavljeni ekstremistički sadržaj ne odstrane u roku od sat vremena. Pozvao je i na odbranu vladavine prava u EU i na sankcionisanje svih koji te principe krše.\nJunker je tokom svog govora pozvao na ukidanje dosadašnje prakse ljetnjeg računanja vremena.\n– Volim Evropu i uvijek ću je voljeti – zaključio je Žan Klod Junker u završnoj riječi svog poslednjeg govora o stanju Unije sa pozicije predsjednika Evropske komisije.\nJunker je juče uputio i Pismo o namjerama Evropske komisije, čiji mandat ističe sledeće godine, u kojem je naglasio važnost nastavka rada na jačanju, jedinstvu i demokratičnosti Evrope. On je napomenuo da će upravo 2019. godina biti ključna za EU i njeno mjesto u svijetu koji, prema njegovim riječima, postaje sve neizvjesniji.\n– Zajedno možemo doći do ujedinjenije, jače i demokratičnije EU. Zajedno možemo oblikovati svijet, izvoziti stabilnost, posebno na Zapadni Balkan i odbraniti međunaroni pravni poredak i naše vrijednosti – poručio je Junker.\nU Pismu o namjerama upućenom predsjedniku EP Antoniju Tajaniju i trenutno predsjedavajućem Evropskog savjeta asutrijskom premijeru Sebastijanu Kurcu Junker je naveo ključne inicijative Evropske komisije u narednom periodu.\nOne se odnose na jačanje privrede i investicija u EU, povezivanje kroz zajedničko digitalno tržište, jačanje Energetske unije i borbe protiv klimatskih promjena, jačanje unutrašnjeg tržišta i industrije u EU, jačanje Ekonomske i monetarne unije, trgovinu sa svijetom, zaštitu osnovnih prava kao i rad na novoj migrantskoj politici i jačanju uloge EU kao igrača na globalnoj sceni.\nUpravo se pod inicijativom za jačanje uloge EU na međunarnodnoj sceni može svrstati i poziv Junkera za većim jedinstvom Unije i kada je riječ o Zapadnom Balkanu i proširenju.\n– Potrebna nam je jedinstvena definicija pristupanja Zapadnog Balkana. U suprotnom drugi bi mogli to da iskoriste i oblikuju naše susjedstvo – poručio je Junker tokom svog govora o stanju unije.\nDeli: Jedinstvena politika EK o dijalogu\nČlan Odbora EP za primjenu sporazuma o Stabilizaciji i pridruživanju sa Srbijom Andor Deli pozvao je Evropsku komisiju da zauzme jedinstvenu politiku kada je riječ o dijalogu Beograda i Prištine. Izrazio je žaljenje što Žan Klod Junker u svom govoru o stanju Unije nije posvetio više pažnje Zapadnom Balkanu.\nPozvao je EK da uspostavi jedinstven pristup i da „podrži i sasluša” partnere koji pregovaraju o okviru dijaloga o normalizaciji odnosa Beograda i Prištine.\n– Ako nema te jedinstvene politike, strane u pregovorima neće moći da napreduju. Ako nema napretka, cio region će biti nestabilan – poručio je Deli.\nIstraga traje dok se ne pronađe nalogodavac\nCentri za azilante da budu na Balkanu\nGlasali protiv Budimpešte\nKolona migranata preko Plješevice\nNema jake Evrope bez Balkana u EU\nCrna Gora i Srbija ne mogu ovakve u EU\nUmjesto na robiji, Merčep u banji\nDrugi bi mogli da iskoriste neodlučnost Brisela\nHrvati opet o Bajagi...\nDva policajca biće suspendovana\n„Crna lista” pred izbore\n„Štajerska garda” samo provokacija\nKamenos: Bez podrške vladi\nU jednom kamionu njih 50\nOsmica iz zabave ubijao Srbe


U žiži javnosti ponovo se našla pošto su mediji posle pojavljivnja njenog spota na RTS pisali kako je u tome da snima pesme za javni servis pomogao lično šef Zoran Babić.\nOn je to demantovao, dodajući da je, kako piše dnevnik "Alo!" "divna koleginica, koja ima svoj dar, a to je, pored intelekta, i dobar glas.\nJovičićeva je strašno naljutila aukcija Babićevog sata, pa tako uz kometar "Kakva stranka, takva i akcija: PROPALA! Ma nije moguce!\nNa Tviteru se više bavi svojim političkim impresijama, tvitovima i retvitovima o aktivnostima premijera i predsednika Srbije i negativnim komentraima na račun opozicionih stranaka, dok je na Fejsbuku više fokusirana na svoj pevački angažman. Ipak, jednim postom spojila je oba:\nOvako reaguje na vest o tome da je Sanda Rašković Ivić, predsednica DSS isključena iz stranke:


Odnos treće kuće i Ascendenta (veza između uma i tela) - ASTROLOGIJA ASTRO HOUSE - Jelena Studen Vojvodić\nOdnos treće kuće i Ascendenta (veza između uma i tela)\nNaši prvi korac, prve izgovorene reči, ali uopšte i fizičko i mentalno kretanje, zatim početni kontakt i površno poznanstvo pripadaju trećoj kući. Ako je u prvoj kući „ja“, a u sedmoj kući sve ono što je nasuprot „ja“, onda u trećoj kući postajemo svesni da i neko drugi za sebe može da kaže „ja“. Doživljaji neposredne okoline, razmena informacija i komunikacija i obraćanje pažnje povezano je sa trećom kućom, kao i svi kratki susreti koji nam se kroz život dešavaju. Ovom kućom u prirodnom horoskopu vladaju Blizanci sa svojim vladarem Merkurom i kada pogčeadmo našu ličnost u svetlu astrologije, videćemo da ona nije određena samo planetama u znacima i njihovim međusobnim aspektima, već da je i podela na kuće veoma važan element.\nJedna od podela je i podela na elemente, tako da treća kuća predstavlja vazdušnu kuću, zato što su Blizanci vazdušni znak i postoji vazdušni trigon ili trougao između treće, sedme (Vaga) i jedanaeste kuće (Vodolija). Prva interakcija između nas i drugih, a to je naša aktivnost, rad i život sa drugima, pripadaju sedmoj kući, pa se „onaj drugi“ pokazuje kao partner u svakom smislu te reči. Kao što se treća kuća (svest o drugima) nalazi nasuprot devete kuće (svest o sebi) i kao što se sedma kuća (drugi) nalazi nasuprot prve kuće (ličnot), tako se i poslednje vazdušna kuća, jedanaesta, nalazi nasuprot pete kuće (kuća našeg samoizražavanja). Jedanaesta kuća predstavlja samoizražavanje drugih, neke grupe ili govori o grupnom radu u udruženjima, klubovima itd.\nVazdušni trigon između ove tri kuće ukazuje na potrebu za lakom saranjom između našeg uma (treća kuća), odnosa sa drugima (sedma kuća) i raznih udruženja i klubova (jedanesta kuća). Takođe, ovaj trigon objašnjava povoljan odnos, koji je potreban između našeg prvog i površnog kontakta (treća kuća), interakcije sa drugima (sedma kuća) i samoizražavanja drugih (jedanaesta kuća). Ako pogledamo iz drugog ugla, što potvrđuje i prirodni horoskop, treća kuća bi trebalo da bude u sekstilu sa prvom i petom kućom, jer naša fizička i mentalna pokretljivost (treća kuća) treba lako da sarađuje sa našom ličnočću (prva kuća) i sa kućom samoizražavanja i onoga što volimo (peta kuća). Ili, komunikacija i sposobnost razumevanja (treća) treba imati povoljnu vezu sa akcijama koje preduzima ličnost (prva), kao i sa potomstvom (peta). Kvadrat se pojavljuje između treće kuće i dvaneste, kao i treće i šeste kuće, gde govorimo o promenljivim kvadratima, koji se prvenstveno odnose na mentalni sistem i učenje. Naši prvi i površni kontakti sa drugima (treća) ulaze u nerazumevanje sa svim onim što je tajno, povučeno, skriveno i duboko (dvanest), kao i sa ……Takođe, radoznalost i komunikativnost (treća) nerazumeju potrebu za povlačenje i ćutanjem (dvanaesta), kao i potrebu za opreznošću i sumnjom (šesta).\nMeđutim, često se pojavljuju horoskopi, gde aspekti između vrhova kuća ne prate pravila iz prirodnog horoskopa, pa tamo gde treba biti sekstil, pojavljuje se kvadrat ili tamo gde treba biti kvadrat, pojavljuje se trigon, itd. Kada govorimo o trećoj kući, ako se na primer, između treće i prve kuće ne pojavljuje sekstil, kao što je u prirodnom horoskopu, onda se može pojaviti kvadrat. Na koji način će se ovakva postavka odraziti na ličnost ili vlasnika horoskopa, zavisi od vladara treće i prve kuće, njihovog odnosa i ostalog dela horoskopa. Ne postoje nikakve definicije ili stroga pravila, jer je svaki horoskop priča za sebe, kao što je i svaka ličnost individua sama za sebe.\nSekstil između treće i prve kuće je slično kao i Merkur u sekstilu ili povoljnoj vezi sa Marsom, što govori o povoljnoj saradnji i kooperativnosti između akcija koje preduzimamo i našeg uma. Ova povoljna veza je potrebna, jer je onda u svakoj akciji prisutan razum, dok je misao hrabra, prodorna i odlučna. Mars nije gruba fizička sila u kombinaciji sa Merkurom, on je u akciji, borbi, radu i prodoru, ali razmišlja, pokazuje spretnost i okretnosti i kroz svoju aktivnost primenjuje znanje. Sa druge strane, da bi se misli i ideje sprovele u delo, potrebno je hrabro delovanje, inicijativa i pojačana aktivnost. Kroz prve korake koje u detinjstvu pravimo, dobijamo samopouzdanje i oni na neki način predstavljaju naše prvo osamostaljivanje, jer ne moraju više da nas vode za ruku ili nose u naručju. Potrebno je da budemo aktivni i da imamo incijativu, ako želimo da ostvarimo prve kontakte sa drugima, potrebno je biti prodoran i aktivan u školama, obrazovnim institucijama ili uopšte kroz program obrazovanja koji prolazimo, odnosno kroz učenje. Naš um, način na koji razmišljamo, ideje, odluke i kontakti sa drugima, utiču na prvu kuću ili na formiranje naše ličnost, što je jedan proces koji traje ceo život. Zbog svega ovoga poželjno je imati sekstil između vrhova treće i prve kuće, jer u suprotnom može doći do disharmonije i smetnji u svemu ovome što sam spomenula.\nNavešću neke primere veza između treće i prve kuće, ali zbog ograničenog prostora i zbog toga što je tema široka, neću moći sve da obuhvatim.\nNeko ko ima Škorpiju na vrhu treće kuće i Devicu na vrhu prve kuće (sekstil), gde ličnost pokazuje praktičnost i opreznost, zbog ove povoljne veze ima pomoć od stane svog uma, koji je prodoran, dubok i istraživački. Ličnost ima potrebu da bude korisna drugima, što može postići kroz kontakte sa drugima koji su stabilni i pomoću odluka gde se insistira na upornosti. Devica na vrhu prve kuće ukazuje na razvijen intelekt, kao i potrebu ličnosti da često analizira i preispituje svoje aktivnosti, ali će to uvek biti podržano dubokim i intenzivnim analizama uma. Ako je istovremeno Mars, kao vladar treće kući u desetoj kući, onda će ovakva veza između prve i treće kući imati uticaj na status, karijeru, položaj i uspehe, gde ličnost želi da se dokaže, pogotovo ako još potoji i povoljan aspekt između Marsa i Merkura.\nAko je u horoskopu na vrhu treće kuće Lav, a na vrhu prve kuće Blizanci (sekstil), gde ličnost pokazuje komunikativnost, sklonost ka učenju i stalnom kretnjeu, kako u fizičkom, tako i u mentalnom smislu, zbog povoljne veze između ove dve kuće, postoji podrška za ove akcije koje ličnost preduzima, jer se u razmišljanju ispoljava samopouzdanje. Svaka odluka i ideja je hrabra, pa svaka aktivnost u komunikaciji, pokretanju, lakom prihvatanju promene pravca je podržana hrabrim odlukama i idejama, ali i velikim planovima, koji za cilj imaju postizanje uspeha, a preko tog uspeha i osećaja važnosti. Vatreni znak na vrhu treće kuće povoljno inspiriše, ubrzava, čini energičnim i aktivnim vazdušni znak na vrhu prve kuće, dok vazdušni znak na vrhu prve kuće širi i razbuktava vatru, što znači da širi i razbuktava ideje kod ličnosti. Ako bi Sunce kao vladar treće kuće bilo u istoj kući, onda bi ovakva veza imala uticaj na učenje i obrazovanje, kao i ispoljavanje kreativnosti kroz pisanje ili hrabrost u oratorskim sposobnostima, a ako bi istovremeno Merkur bio u sedmoj kući, onda je ovo i put za izlazak u javnost ili da ličnost bude primećena u javnosti kroz svoj intelekt, obrazovanje, govor, ideje, itd.\nNeko ko ima Strelca na vrhu treće kuće i Vagu na vrhu prve kuće (sekstil), gde su za ličnost važne društvene aktivnosti, kao i harmonija i sklad, zbog ove povoljne veze postoji podrška ideja koje su napredne i moderne, kao i sposobnost prepoznavanja ispravnih vrednosti, što pomaže za postizanje sklada i harmonije. Ličnost je vedra i optimističa u razmišljanju i to je podrška ličnosti kada preduzima aktivnosti u cilju uspostvaljanja veza u širem okruženju, kao i u partnerskim odnosima. Misli su ekspanzivne i postoji jedna širina u razmišljanju, što se povoljno odražava na ličnost, koja je talentovana za estetiku, umetnost i lepotu. Ako bi Jupiter bio u petoj kući, onda bi se ova ekspanzivnost u ideajama i razmišljanju odrazila na samoizražavnje, koje zbog Vage na vrhu prve kuće može biti u domenu umetnosti i estetike, pa ako je istovremeno Venera u drugoj kući, onda ova povezanost može ukazivati da ličnost preko toga zarađuje.\nAko je na vrhu treće kuće Bik, a na vrhu prve kuće Ribe (sekstil), gde ličnost pokazuje osetljivost i emotivnost, kao i maštovitost, ova povoljna veze ukazuje da misli koje su stabilne pomažu ličnosti da se izbori sa svojom preosetljivošću, posebno ako je i Jupiter u povoljnom kosmičkom položaju. Takođe, ono što se najbolje razume pripada materiji i praktičnoj strani života, zatim misli su zbog Bika veoma produktivne, što ima povoljnu saradnju sa ličnošću koja ispoljava veliku maštu. Drugim rečima, ličnost svoju maštu i fantazije, može da materijalizuje, učini stvarnim, pa ako se i više mašta, manja je mogućnost da se zaluta, jer um i misli vraćaju ličnost u realnost i stvarnost. Ribe na vrhu prve kuće, mogu ukazivati na nesigurnost kada ličnot preduzima određene aktivnosti, ali u ovom slučaju postoji pomoć od uma koji je stabilan i postojan. Ako je Venera u šestoj kući, onda se produktivne misli i ideje koriste u svakodnevnom životu ili kroz posao, pa ako je istovremeno i Jupiter u devetoj kući, onda ovakav posao ili svakodnevnica mogu postati životna filozofija ličnosti kroz koju ličnost predstavlja svoje vrednosti kao etičke, pravedne, filozofske ili religijske.\nNeko ko ima Ovna na vrhu treće kuće i Jarca na vrhu prve kuće (kvadrat), gde ličnost teži opreznosti i iskustvu, može imati problem, jer kada se dođe do odluka onda one mogu biti sklone rizicima, jer su ishitrene i nagle, što može ometati ličnost u njenim akcijama, pošto se u njima traži opreznost i iskustvo. Jarac teži stabilnosti, pa uvek postoji potencijalna opasnost da se ona naruši ili ne postigne, jer se kroz kontakte i komunikaciju ispoljava žestina, grubost i nedostatk takta. Ličnost ne voli da brzo deluje, jer postoji i doza straha i svaka aktivnost zahteva oprezno planiranje, ali kada je Ovan na vrhu treće kuće, onda ličnost dobro ne sarađuje sa umom i intelektom, koji su hrabri, nemaju sposobnost strpljenja i uglavnom se ne čeka jutro da bi se nešto odlučilo i razmislilo, što narušava ličnost i potencira strah. Glavni problem je ovde kako postići stabilnost, kako biti oprezan u delovanju, pratiti plan koji postoji i sačuvati se, kada postoji jedna misaona nestrpljivost, buntovnost u komunikaciji i sklonost sklapanju brzih veza i kontakata? Ova nepovoljna veza ne znači da ličnost ne može da reši problem, ali znači da će imati jednnu intenzivnu borbu da bi se ovaj problem rešio. Ako je Mars kao vladar treće kuće u drugoj kući, onda će se ovaj problem pojaviti kod finansija i ličnih prihoda, a Mars je planeta koja će se ovde kockati i uvek trošiti. Sve ovo utiče na borbu da bi ličnost postigla sigurnost i konkretne rezultate, pa ako je Saturn u četvrtoj kući, ova sigurnost je jako važna da bi se održalo porodično okruženje.\nAko su Ribe na vrhu treće kuće, a Strelac na vrhu prve kuće (kvadrat), gde ličnost pokazuje težnju za slobodom, može imati problem, jer sa Ribama na vrhu treće kući postoji tendencija ka nesigurnosti u donošenju odluka i upravo takva nesigurnost može ometeti ličnost da bude slobodna. Ovde posebno mislim na slobodu delovanja ili slobodu u svim aktivnostima koje ličnost preduzima. Odluke su haotične, ne postoji sposobnost realne procene, a misli su nesređene, nema hrabrosti u odlučivanju i emocije imaju uticaj na razum. Čim se emocije umešaju, onda postoji i neka vrsta zavisnosti, kao na primer da ličnost nije sposobna sama da donese odluku, što je sve problem da bi postojala sloboda u delovanju. Vatra je aktivna, pa se sa Strelcem na vrhu prve kuće teži aktivnom delovanju, ali u kontaktima ličnost može biti povučena i stidljiva, ne raspoložena za otvorenu komunikaciju, što predstvalja smetnju između ličnosti i njenog uma, ideja i razmišljanja. Ako bi Jupiter, a u ovom slučaju vladar obe kuće bio u devetoj kući, onda ova borba može imati uticaj na soopstvena uverenja, učenje i obrazovanje ili filozofiju života, gde bi ličnost pokušavala da reši problem preko Jupitera, a to je kroz učenje, pa još ako je Jupiter u Lavu, onda je to i težnja da se bude na tom polju najbolji.


Mreža za restituciju traži ozakonjenje supstitucije – Agroprofit\nHomeAgroekonomijaMreža za restituciju traži ozakonjenje supstitucije\n26. новембра 2018. Agroprofit Agroekonomija 0\nTractor Plowing Field And Beautiful Landscape, France\nMreža za restituciju u Srbiji podnela je inicijativu Vladi za ozakonjenje supstitucije, kako bi se makar naturalna restitucija privela kraju.\nInicijativu Vladi da se okonča postupak izmena Zakona o restituciji, tako što će se ozakoniti supstitucija, odnosno zamenska restitucija, za sve vrste zemljišta – oranice, šume i građevinske parcele, podnela je Mreža za restituciju u Srbiji. Smatraju da bi restitucija, makar naturalna, tako konačno mogla da se privodi kraju.\nBar još 100.000 hektara čeka na povraćaj\nKako je predvidela Agencije za restituciju, povraćaj imovine u naturi trebalo je da bude gotov sledeće godine, eventualno 2020. godine. Isplata obveznica trebalo je da počne u decembru ove godine. Ipak, od toga nema ništa, pišu Novosti. Od poljoprivrednih parcela za sada je vraćena tek trećina (oko 50.000 hektara), a bar još dva puta toliko čeka na povraćaj. Glavni problem je komasirano zemljište, za koje bivši vlasnici moraju da dostave tačne dokaze o parceli, da bi im bila data nazad.\nMeđutim, ovo je u praksi nemoguće, jer su prilikom komasacije poništene ranije parcelizacije i sada im se ne može ući u trag. Mreža za restitituciju insistira na zamenskoj restituciji da ova zemlja ne bi čekala na isplatu, za koju još nije određen ni koeficijent.\nZemljišta za vraćanje ima\nZemljišta za vraćanje ima, a to je dokazao i javni spisak koji je objavila Uprava za poljoprivredno zemljište nadležnog Ministarstva.\n„Bez obzira na to što je Republička direkcija za imovinu popisala samo oko 35.000 hektara, Ministarstvo poljoprivrede je omogućilo uvid preko interneta u skoro 20 puta više državnog poljoprivrednog zemljišta. Na njemu ima 600.000 hektara oranica, a građani mogu videti i da li se one obrađuju, ima li nelegalne gradnje, koje su kulture zasejane i sl. Realno je uskoro očekivati i objavu više od 1.350.000 hektara državnog šumskog zemljišta„, rekao je za Novosti Bogdan Veljković, predsednik Udruženja građana za povraćaj oduzete imovine „Beograd“ u okviru Mreže.\nGeo Srbija – vidljivost parcela i kontrola subvencija\nDržava ima 1.000 puta više šuma nego što se traži, oko šest puta više oranica i oko 30 puta više građevinskog zemljišta, kaže Mile Antić iz Mreže za restituciju.\nNajviše žalbi na odluke o vraćanju poljoprivrednog zemljišta\nNajviše žalbi na rešenja Agencije za restituciju stiže na odluke o vraćanju poljoprivrednog zemljišta, rekao je direktor Agencije Strahinja Sekulić. Dodao je da je samo prošle godine Ministarstvo finansija, kao drugostepeni organ, odbacilo 600 žalbi. „Cilj žalbi je odugovlačenje povraćaja, da bi zemljište mogli da koriste zakupci po povlašćenim cenama“, tvrdi Sekulić.